**BUDAPEST FŐVÁROS XVI. KERÜLETI ÖNKORMÁNYZAT**

**J E G Y Z Ő K Ö N Y V**

Készült a 2016. október 5-én (szerdán) a Budapest XVI. kerületi Polgármesteri Hivatal nagytermében (1163 Budapest, Havashalom u. 43. fszt. 18.) a Budapest Főváros XVI. kerületi Önkormányzat Képviselő-testülete 17. számú ülésén.

**A Képviselők közül jelen vannak:**

|  |  |
| --- | --- |
|  | KOVÁCS PÉTER  SZATMÁRY LÁSZLÓ  HORVÁTH JÁNOS  GÁSPÁR JÓZSEF  DOBRE DÁNIEL  VINCZE ÁGNES  DR. KÖRNYEINÉ RÁTZ KATALIN  ANTALÓCZY CSABA BÉLA  DR. CSOMOR ERVIN  ÁCS ANIKÓ  KOVÁCS RAYMUND  SZÁSZ JÓZSEF  ABONYI JÁNOS  MIZSEI LÁSZLÓ  DR. SEBŐK LÁSZLÓ  VAJDA ZOLTÁN TAMÁS  VARGA ILONA |

**Tanácskozási joggal meghívott**

ANCSIN LÁSZLÓ

DR. ERDŐKÖZI GYÖRGY

**Polgármesteri Hivatal részéről**

DR. SULCZ ANDREA

NYÍRINÉ KOVÁCS ILDIKÓ

**Egyéb Meghívottak**

DR. PRINTZ JÁNOS

SIKLÓSI ATTILA

RÁTONYI GÁBOR

KOVÁCS PÉTER

Tisztelt Képviselőtársaim! Először is elnézést kérek a későbbi ideérkezésért, de a Településfejlesztési és a Környezetvédelmi közös, Bizottság közös tárgyalást tartott 2, 12 órától, és közben lett volna 1 órától a költségvető, költségvetési? A Közbeszerzési Bizottságnak is ülése, és az egy kicsit, így mivel a bizottságokon a tagságnak a jelentős része ott volt, ami elhúzódott a tervezetthez képest tovább tartott, így a Közbeszerzési Bizottság ülése is tovább tartott és mivel az én jelenlétemet is igényelte a bizottság, ezért én is késtem, nem csak a bizottság tagjai, de mostanra befejeződött a bizottság, úgyhogy el tudjuk kezdeni az ülést. Ehhez viszont arra van szükség, hogy aki a teremben van, az a gépét kapcsolja be, legyen kedves, mert azért én látom itt a monitoron, hogy még kellő számú gép nincsen bekapcsolva, annak ellenére, hogy kellő számú képviselő már van a teremben. És most már tökéletes, mert mindenki itt van, a technika szerint is. Úgyhogy javaslom, hogy kezdjük azzal, amivel mindig is szoktuk, hogy kellő alázattal tudjuk képviselni a XVI. kerületieket. Közösen fönnállva énekeljük el nemzeti imádságunkat, a Himnuszt. Köszönöm szépen. Mivel sürgősségi előterjesztés nincs, így az Ügyrendi Bizottság nyilván ez ügyben nem tesz javaslatot. Kérdezem az elnököt, hogy más javaslatuk van-e? Parancsoljon, képviselő úr!

ABONYI JÁNOS

Köszönöm szépen a szót, Polgármester úr. Az Ügyrendi Bizottság azt javasolja a Képviselő-testületnek, hogy a meghívóban kiküldött témákat és az ott meghatározott sorrendben tárgyalja meg a testület. Köszönöm szépen.

KOVÁCS PÉTER

Nagyon szépen köszönöm. Kérem tisztelt képviselőtársaimat, hogy döntsünk a napirend elfogadásáról, aki ezzel egyetért, kérem, igennel ezt jelezze! Szavazzunk! Köszönöm szépen. A Képviselő-testület 17 igen, egyhangúlag elfogadta a mai napirendeket.

H A T Á R O Z A T:

294/2016. (X. 5.) Kt. A Képviselő-testület az ülés napirendjét az alábbiak szerint állapítja meg:

**NAPIREND:**

1. Jelentés az Önkormányzat Képviselő-testülete határozatainak végrehajtásáról, illetve a még végre nem hajtott határozatok helyzetéről

Előterjesztő: Kovács Péter polgármester

2. Javaslat a REHAB-XVI. Foglalkoztató és Szolgáltató Nonprofit Kft. 2016.-2017. évi üzleti tervének elfogadására

Előterjesztő: Dr. Csomor Ervin alpolgármester

3. Javaslat a Kertvárosi Sportlétesítményeket Üzemeltető Kft. 2016. évi üzleti tervének módosítására, valamint a 2016. évi üzemeltetési kompenzáció összegének emelésére

Előterjesztő: Kovács Péter polgármester

4. Javaslat Budapest Főváros XVI. kerületi Önkormányzat 2016. évi költségvetésének II. számú módosítására

Előterjesztő: Kovács Péter polgármester

5. Javaslat a Magyar Polio Alapítvány kérelmének támogatására

Előterjesztő: Kulturális és Sport Bizottság

6. A polgármester, az alpolgármesterek, a tanácsnokok, a bizottsági elnökök beszámolója az előző Képviselő-testületi ülés óta történt, fontosabb eseményekről

7. Képviselői kérdések, közérdekű bejelentések

KOVÁCS PÉTER

Így soron következik 1-sel jelzett:

NAPIREND: 1. Jelentés az Önkormányzat Képviselő-testülete határozatainak végrehajtásáról, illetve a még végre nem hajtott határozatok helyzetéről

***142/2016. sz. előterjesztés***

Előterjesztő: Kovács Péter polgármester

KOVÁCS PÉTER

Előterjesztőként nincs hozzáfűznivalóm. Kérdezem, van-e kérdés? Vajda Zoltán képviselő úrnak van az első kérdése. Parancsoljon, képviselő úr!

VAJDA ZOLTÁN

Köszönöm szépen a szót, Polgármester úr. A 237/216-os, határozatról lenne szó, ez a Diósy Lajos utcai ingatlan értékesítése, ez szóval az összes többi határozatnál, vagy sok más határozatnál ilyen beszédesebb a leírás, hogy mi történt. Itt csak annyi van, hogy végrehajtva, hiszen visszakerült. Az a kérdésem, hogy nem lenne-e beszédesebb, hogyha leírnánk azt, hogy bár visszakerült, aztán a testület végtelen bölcsességgel mégsem értékesítette ezt az ingatlant, hiszen a határozat, amiről a visszajelentés van, ugye azt sugallja, mint hogyha egy újabb értékbecslés után ez mégis csak eladásra került, pedig nem történt meg. A kérdésem csak az tehát, hogy lehet-e beszédesebb ott a visszajelentés? Köszönöm szépen.

KOVÁCS PÉTER

Oda van írva, hogy a szeptember 14-i ülésén tárgyalta a Képviselő-testület. Mizsei László képviselő úr a következő kérdező. Parancsoljon!

MIZSEI LÁSZLÓ

Köszönöm szépen. Én a 214/2016-os határozattal kapcsolatban szeretnék kérdezni. A Kézilabda és Modellező Sportegyesület jelezte, hogy az idei évben a pályázaton nem kíván indulni, így a határozat okafogyottá vált. Mit lehet erről tudni? Hát most ezek szerint nem lesz mégsem fölújítva a Szerb Antalnak a tornaterme? Ugye arról volt szó?

KOVÁCS PÉTER

Igen, jól látja képviselő úr. Ugye ők pályáztak volna TAO pénzre, a, de a KMSE azt mondta, hogy bár ők – zenés felár– hogy bár ők jónak gondolták volna ezt a felújítást, de valahogy kicsúsztak az időből az adminisztrációval és a beadással. Így azért nem pályáznak, így nem lesz felújítva most a Szerb Antal Gimnáziumnak ugye a tornaterme. Több kérdést nem látok. Vélemény, javaslat, avagy hozzászólás? Ilyen sincsen. Határozathozatal következik. Az előterjesztés 6. oldalán található határozati javaslatról döntünk. Szavazzunk! A Képviselő-testület 17 igen, egyhangúlag elfogadta a határozati javaslatot. Így ezt a napirendi pontot le tudtam zárni.

H A T Á R O Z A T:

295/2016. (X. 5.) Kt. Budapest Főváros XVI. kerületi Önkormányzat Képviselő-testülete a

4/2016. (I. 13.)

153/2016. (IV. 20.)

212/2016. (VI. 22.)

214/2016. (VI. 22.)

237/2016. (VII. 13.)

240/2016. (VII. 13.)

241/2016. (VII. 13.)

274/2016. (IX. 14.)

275/2016. (IX. 14.)

Kt. határozatainak végrehajtásáról szóló jelentést elfogadja.

Határidő: 2016.október 5.

Felelős: Kovács Péter polgármester

KOVÁCS PÉTER

Soron következik 2-sel jelzett:

NAPIREND: 2. Javaslat a REHAB-XVI. Foglalkoztató és Szolgáltató Nonprofit Kft. 2016.-2017. évi üzleti tervének elfogadására

***141/2016. sz. előterjesztés***

Előterjesztő: Dr. Csomor Ervin alpolgármester

KOVÁCS PÉTER

Parancsoljon, Alpolgármester úr!

DR. CSOMOR ERVIN

Köszönöm szépen. Tisztelt Képviselő-testület! Én úgy gondolom, hogy egy őszinte, korrekt és megalapozott üzleti tervet tudtunk készíteni. Tartalmazza az üzleti terv mindazon változásokat, amelyet a cég életében tervezünk. Maga a cég, illetőleg az önkormányzat és az általa megbízott cég, illetőleg a menedzsment. Én úgy gondolom, hogy ez vállalható, egyrészt az önkormányzat részéről és teljesíthető is a cég részéről. Egyetlen egy kockázat, - több kockázat van -, de egy nagyobb kockázata van, amely rajtunk kívülálló ok, az méghozzá a minimálbérnek a kérdése és annak a változása, amely ugye hát sajnos az évek óta bevett gyakorlat, hogy a minimálbér emelkedik és ezzel együtt a támogatás sajnos, sajnos nem. Ezt nem tudjuk kiszámítani, hogyha ebben valamilyen változás van, akkor az értelemszerűen újragondolást igényel. A 2017. évben terveink szerint a cég csak a felügyelő bizottsági tagok tiszteletdíjára kér önkormányzati támogatást. Itt a gazdasági bizottsági ülésen felmerült, hogy a képviselő-testületi előterjesztésben szereplő III. határozati javaslatban a tiszteletdíj összege nem pontos. Ez valóban így van. Ezt átszámoltuk, és a Nyíriné Kovács Ildikó pontos számítása alapján ez az összeg nem 2.273.000.-, hanem 2.920.548.- Ft. Tehát ez, mivel ez, ugye ezzel el kell számolnia, ezért pontosan, forintra ezt az összeget javasolnák a III. számú határozati javaslatban, hogy, hogy ez szerepeljen. Úgyhogy összességében én kérném, hogy ezt így, ebben a formában a Képviselő-testület fogadja el. Köszönöm szépen.

KOVÁCS PÉTER

Köszönöm szépen. Kérdezem, van-e kérdés? Kérdést nem látok. Vélemény, javaslat, avagy hozzászólás? Vajda Zoltán képviselő úr. Parancsoljon, képviselő úr!

VAJDA ZOLTÁN

Köszönöm szépen a szót. Én is csak ráerősítenék, szóról-szóra, amit Alpolgármester úr mondott, hogy ez sokkal reálisabb képet adó terv, és szerintem minden szempontból jó, azért itt is óvatos optimizmussal kell élni. Egyetlen egy dolgot ragadnék ki, ami mégis az FB kérésére módosult a tervben, de szerintem még azért nagy potenciál van benne. Ez a boltja a, a, a REHAB Kft-nek, ugye a Jókai utcai irodaházban van egy, hát boltocska. Amelynek hát írd és mondd, a havi bevétele 10.000.- Ft-os nagyságrendben mérhető. Szeptemberben lehet, hogy 6 számjegyű volt, de éppen hogy csak. Szerintem abban több nagyságrendnyi, több nagyságrendnyi növekmény van, amit ott lehet fölvinni, a bevételt. Én szerintem erre jobban kéne koncentrálni. Sok hirdetési felülete is van, amit használ a REHAB Kft. Szerintem mi, mint önkormányzat minden szempontból partnerei lehetnénk ebbe, úgyhogy csak itt is ráerősítenék arra, hogy azt még érdemes följebb vinni. Köszönöm szépen.

KOVÁCS PÉTER

Köszönöm szépen. Több hozzászólást nem látok. Előterjesztő kíván zárszót mondani. Parancsoljon. Alpolgármester úr!

DR. CSOMOR ERVIN

Igen, ahogy Vajda úr szavaival élve, zavarba ejtő az az egyenlőség, amiben itt most ebben egyetértünk. Valóban ebben igen nagy potenciál van, én is úgy látom. Magam részéről is, megpróbálunk mindent megtenni, hogy ennek a boltnak a forgalmát megfelelő marketing eszközökkel bővítjük. Tehát a felügyelő bizottsági ülésen is elhangzott, most nem akarnánk, – hogy mondjam – reklámot csinálni de, hát vannak a kerületben olyan boltok, akik ilyen dolgokkal foglalkoznak, és kint áll az utcán a sor, abban az időben, amikor vásárolnak a szülők, mondjuk iskolakezdéskor. Tehát azt kellene elérni, hogy valóban ne ott, hanem a Jókai utca előtt álljon a sor, és ne tudják kiszolgálni az igényeket, tehát, mert annyi van, tehát ebben valóban van lehetőség. És akkor köszönöm szépen, és kérném akkor az elfogadását a határozati javaslatoknak.

KOVÁCS PÉTER

Köszönöm szépen. Határozathozatal következik, az előterjesztés 3. oldalán található, első határozati javaslatról szavazunk, minősített szótöbbséges döntés következik. Szavazzunk! A Képviselő-testület 17 igen, egyhangúlag elfogadta ezt a határozati javaslatot.

H A T Á R O Z A T:

296/2016. (X. 5.) Kt. Budapest Főváros XVI. kerületi Önkormányzat Képviselő-testülete a REHAB-XVI. Foglalkoztató és Szolgáltató Nonprofit Kft. (székhely: Budapest XVI. kerület, Pálya u. 48., cg.: 01-09-697529, képviseli: Siklósi Attila ügyvezető) 2016-2017. évi üzleti tervét az előterjesztés 1. számú melléklete szerinti tartalommal elfogadja.

Határidő: 2016. október 18.

Felelős: Kovács Péter polgármester

KOVÁCS PÉTER

Ugyanezen az oldalon található II. számú határozati javaslatról döntünk, szintén minősített szótöbbséggel. Szavazzunk! A Képviselő-testület 17 igen, egyhangúlag elfogadta a határozatot.

H A T Á R O Z A T:

297/2016. (X. 5.) Kt. Budapest Főváros XVI. kerületi Önkormányzat Képviselő-testülete úgy határoz, hogy a REHAB-XVI. Foglalkoztató és Szolgáltató Nonprofit Kft. (székhely: Budapest XVI. kerület, Pálya u. 48., cg.: 01-09-697529, képviseli: Siklósi Attila ügyvezető) részére a 2016. költségvetési évben 12 000 E Ft támogatást biztosít, az ugyanilyen összegű rulírozó kölcsön visszafizetésének támogatására, pénzforgalom nélkül, a Támogatásokat Vizsgáló Iroda véleményének kikérése után. Felkéri a Polgármestert a Támogatási szerződés aláírására.

Határidő: 2016. december 1.

Felelős: Kovács Péter polgármester

KOVÁCS PÉTER

Ugyanezen az oldalon kezdődő, III. határozati javaslatról döntünk, illetve azzal a kiegészítéssel, amit az előterjesztő összegszerű kiegészítési módosítási javaslattal élt. Szintén minősített szótöbbséges döntés. Szavazzunk! A Képviselő-testület 17 igen, egyhangúlag elfogadta a határozati javaslatot.

H A T Á R O Z A T:

298/2016. (X. 5.) Kt. Budapest Főváros XVI. kerületi Önkormányzat Képviselő-testülete úgy határoz, hogy a REHAB-XVI. Foglalkoztató és Szolgáltató Nonprofit Kft. (székhely: Budapest XVI. kerület, Pálya u. 48., cg.: 01-09-697529, képviseli: Siklósi Attila ügyvezető) részére a 2017. költségvetési évben a Felügyelő Bizottsági tagok tiszteletdíjára 2 920 548 Ft vissza nem térítendő támogatást biztosít.

Felkéri a Polgármestert a támogatás összegének az Önkormányzat 2017. évi költségvetésébe való beépítésére, és a támogatási szerződés a Támogatásokat Vizsgáló Iroda véleményének kikérése után történő megkötésére.

Határidő: A támogatási szerződés megkötésére 2017. március 16.

Felelős: Kovács Péter polgármester

KOVÁCS PÉTER

4. oldalon található, IV. számú határozati javaslatról döntünk. Szavazzunk! Minősített szótöbbséges döntés. A Képviselő-testület 17 igen, egyhangúlag elfogadta a határozati javaslatot. Így ezt a napirendi pontot le tudtam zárni.

H A T Á R O Z A T:

299/2016. (X. 5.) Kt. Budapest Főváros XVI. kerületi Önkormányzat Képviselő-testülete úgy határoz, hogy a REHAB-XVI. Foglalkoztató és Szolgáltató Nonprofit Kft. (székhely: Budapest XVI. kerület, Pálya u. 48., cg.: 01-09-697529, képviseli: Siklósi Attila ügyvezető) részére a 2017. költségvetési évben 10 000 E Ft összegű kamatmentes kölcsönt biztosít. A kölcsön folyósításának határideje 2017. január 6-a, visszafizetésének határideje 2017. április 28-a. A Képviselő-testület felkéri a Polgármestert, a támogatás összegének az Önkormányzat 2017. évi költségvetésébe való beépítésére, és a támogatási szerződés a Támogatásokat Vizsgáló Iroda véleményének kikérése után történő megkötésére.

Határidő: A szerződés megkötésére 2017. március 16.

Felelős: Kovács Péter polgármester

KOVÁCS PÉTER

Soron következik 3-sal jelzett:

NAPIREND: 3. Javaslat a Kertvárosi Sportlétesítményeket Üzemeltető Kft. 2016. évi üzleti tervének módosítására, valamint a 2016. évi üzemeltetési kompenzáció összegének emelésére

***143/2016. sz. előterjesztés***

Előterjesztő: Kovács Péter polgármester

KOVÁCS PÉTER

Előterjesztőként annyit fűznék hozzá, hogy a mai nap kaptam igazgató úrtól egy levelet, aki a korábbi megbeszélésünknek megfelelően azt kéri, hogy most nem kér a III. határozatban levő karbantartásra plusz pénzt, mert, hogy azt el tudja addig látni, esetleg a vis maior keretből, úgyhogy ez így ez a határozati javaslat okafogyottá vált, így vissza is vonom. Kérdezem, van-e kérdés? Kérdést nem látok. Vélemény, javaslat, avagy hozzászólás? Mizsei László képviselő úr az első jelentkező. Parancsoljon, képviselő úr!

MIZSEI LÁSZLÓ

Köszönöm szépen. Az első határozati javaslati pontnál van egy ilyen szöveg, hogy a kompenzációt kizárólag a Kft-vel munkaviszonyban álló dolgozók részére, béremelésként fizetendő ki, és a kompenzációnál csak a „Munkabér” sorra kerülhet. Azt szeretném kérdezni, hogy ez az összeg milyen elosztásban kerül majd felosztásra a dolgozók körül? Tehát azt lát…, azt szeretném tudni, hogy a vezetők mennyit kapnak, a beosztottak, alkalmazottak, satöbbi, tehát. Erre egy rálátást szeretnék.

KOVÁCS PÉTER

Hát én ebből, egy dolgot tudok Önnek mondani, bár ugye ez kérdéskörben lett volna a kérdés, mert kérdést intézett, hogy a vezető nem kap semmit. Ugye azt a Képviselő-testületnek kéne a béremelését jóváhagyni, ilyen előterjesztés nincsen. Az, meg hogy a dolgozók között hogy oszlik szét, az nyilván az ügyvezetőnek a hatásköre, hogy ezt eldöntse. Én nagyon remélem, hogy kellő bölcsességgel fogja ezt megtenni. De, amint itt van Rátonyi úr a teremben, hogyha kíván erre reagálni, akkor ide kellene fáradnia a vendégmikrofonhoz, és akkor Vajda úr majd segít Önnek bekapcsolni a mikrofont.

RÁTONYI GÁBOR

Köszönöm szépen. Tisztelt Képviselő-testület! Tisztelt Mizsei képviselő úr! A válaszom az, hogy még nincs 100%-os elképzelés, mert előbb várjuk, hogy megszavazzák. Utána fogjuk ugye ezt összerakni. Van elképzelés, természetesen. Nem nivellálunk, hanem különböző mértékben a, a munkából, – hát, hogyan fejezzem ki magam? – a munkából, fizikailag és szellemileg a legtöbbet hozzátevő emberek fognak magasabb bért kapni, a meglévőhöz képest, ebből a plusz költségből. Valamint, van egy felzárkóztatási elképzelésünk is, mert nagyon sok olyan munkakör van, amely hát a minimálbér környékén található, ugyanakkor pedig vannak köztük olyanok, akik 12 órákat is dolgoznak, tehát elég nehéz ezt a sok-sok évet bepótolni így egyszerre, de ez is egy nagyszerű dolog, mert már nagyon éhesek rá az emberek, és nagyon várják, úgyhogy erre most ennyit tudok mondani. Ha igényli, természetesen, amikor a felosztás megtörtént, akkor erről tájékoztatom Polgármester urat, Önkormányzatot. Ha ez megfelel, elfogadja, akkor köszönöm.

KOVÁCS PÉTER

Bólogat képviselő úr, úgyhogy szerintem neki megfelel. Köszönöm szépen. Kérem a mikrofont kikapcsolni, mert szót szeretnék adni Kovács Raymundnak, a Felügyelő Bizottság elnökének. Parancsoljon, képviselő úr!

KOVÁCS RAYMUND

Köszönöm szépen. Én az előterjesztésben pontosítanék egy dolgot. Itt az szerepel, hogy a Kft. Felügyelő Bizottsága javasolja, a KFT. kérelmének elfogadását, és ezzel a megkötött szerződések tudomásul vételét. Ezt annyiban pontosítanám, hogy a Felügyelő Bizottság csak a kérelem elfogadásáról döntött. Erről határozott, a szerződésről nem foglalkozott. Tehát a szerződés tartalmát a Felügyelő Bizottság nem ismeri. Úgyhogy itt javasolnék egy pontot tenni a kérelmének az elfogadását után. És ezt javasolnám a testületnek. Köszönöm.

KOVÁCS PÉTER

Következő hozzászóló Ács Anikó képviselő asszony. Parancsoljon!

ÁCS ANIKÓ

Valójában pont ezt szerettem volna javasolni. Hogy a II. határozati javaslat utolsó mondatát húzzuk, tehát, hogy húzzuk ki, hogy a Képviselő-testület a tárgyban kötött szerződéseket tudomásul veszi. Ennyi lenne a módosítás.

KOVÁCS PÉTER

Kérem ezt megfogalmazni írásban is.

ÁCS ANIKÓ

Rendben, köszönöm.

KOVÁCS PÉTER

Vajda Zoltán képviselő úr a következő hozzászóló. Parancsoljon!

VAJDA ZOLTÁN

Köszönöm szépen a szót, Polgármester úr. Azért vártam a szókérésre, mert azt hittem valamelyik, korábbi hozzászóló el fogja mondani, hogyha jól értem Polgármester úr, azért Ön most úgy vezette föl, hogy az egyiket visszavonja, a karbantartásra vonatkozó határozatot, mert az igazgató úr írt Önnek egy levelet, hogy, hogy a nélkül is megoldja, ha kell, a vis maior keretből. De az anyagból számomra úgy tűnt, egészen mostanáig, hogy az időrendi sorrend az az, hogy ő ezt kérte, igazgató úr ezt kérte, a Felügyelő Bizottság ugyan egy csomagban, de határozott arról, hogy igen, ezeket mind támogatja. Majd ezt követően az előterjesztés, ami elénk került, az Ön előterjesztésében már ezt kivette. Jól értem-e, hogy akkor ez úgy történik, ezt kérdezem, mint egy másik cégnek az FB tagja, hogy ilyenkor az embernek nagyon figyelmesen kell olvasni egy előterjesztést, ha, mit egy FB …

KOVÁCS PÉTER

Egyébként is!

VAJDA ZOLTÁN

Igen! Látom, hogy azt mondja, hogy mindig, hogy igen, de ha én egyszer már, mint FB tag, egy anyagot, ami a mi cégünkről szól, elfogadjuk, majd jön ide, akkor vigyáznom kell, mert lehetséges, hogy az FB döntését felülbírálva Ön valamit kivesz belőle, és azt úgy fogom látni, hogy figyelmesen olvasom még egyszer. Úgyhogy mégis csak egy picit kérdés lett, bár hozzászóláskör, de remélem, megérti, tehát jól látom-e, hogy ez történt itt folyamatában, hogy Ön az FB döntését követően felülbírálta ezt, amire igazgató úr most azt mondta, hogy jó ez neki így is. Köszönöm szépen.

KOVÁCS PÉTER

Nem jól látja képviselő úr! Tehát a Polgármester nem vesz ki semmit, meg nem tesz hozzá semmit! Ugye van egy kérelme az igazgató úrnak, ezt előterjesztette a Felügyelő Bizottságnak, a Felügyelő Bizottság ezt megszavazta, mint ahogy azt a jegyzőkönyvben is látható. De közben ugye konzultáltunk igazgató úrral, hogy valóban szükséges neki ez a keret, hisz ugye van neki egy vis maior kerete, amiből igazából nem is költött még semmit. Akkor miért van erre szükség? Belátta igazgató úr, hogyha tényleg van még neki vis maior kerete, és lehet belőle költeni, akkor nem kell ez a dolog. Ezért jelezte felém azt, hogy akkor nincs erre szükség. Egyébként az előterjesztésben én azt már leírtam, hogy volt ilyen egyeztetés. Egyébként szerintem hibát követtem el, hogy beleraktam egyáltalán ezt a határozati javaslatot. Mindössze azért raktam bele, mert akkor még nem volt írásos nyilatkozata igazgató úrnak, hogy nem kéri ezt a határozatot. Lehet, hogy nem is kellett volna már eredetileg a III. határozati javaslat. Most volt, de most akkor visszavontam, úgyhogy nincsen. További hozzászólók nincsenek. Ács Anikó javaslatát, mely arról szólt, hogy a képviselő-testület II. számú határozati javaslatban az utolsó mondatot, mely szerint: „A Képviselő-testület a tárgyban kötött szerződéseket tudomásul veszi.” ezt töröljük. Én ezt a javaslatát befogadom, ezzel együtt tenném föl határozatra, de először az I. számú határozati javaslatot, melynek elfogadása minősített szótöbbséget igényel. Kérem, szavazzanak! A Képviselő-testület 16 igen, 0 nem, 1 tartózkodás mellett elfogadta ezt a javaslatot.

H A T Á R O Z A T:

300/2016. (X. 5.) Kt. Budapest Főváros XVI. kerületi Önkormányzat Képviselő-testülete úgy határoz, hogy a Kertvárosi Sportlétesítményeket Üzemeltető Kft. (székhely: 1165 Budapest, Újszász utca 106-108 cg.: 01-09-878027), részére a 2016. évben a közszolgáltatási feladatok ellátására, a Képviselő-testület 57/2016. (II. 17.) Kt. számú határozatával jóváhagyott kompenzáción felül további 4.429 eFt közszolgáltatási kompenzációt biztosít, melynek forrásául az Önkormányzat 2016. évi költségvetéséről szóló 37/2015. (XII. 21.) önkormányzati rendelet 6./A. mellékletében a "Pályázati keret" sort jelöli meg. A Képviselő-testület felkéri a polgármestert, hogy gondoskodjon az előirányzatok rendezéséről a költségvetési rendelet módosításakor. A kompenzáció kizárólag a Kft.-vel munkaviszonyban álló dolgozók részére, béremelésként fizethető ki, és a kompenzációnál csak a „Munkabér” sorra kerülhet. Ezzel egyidejűleg hozzájárul a teljes „Jutalom” sor keretösszegének a „Munkabér” sorba történő átcsoportosításához.

Felkéri a Polgármestert, hogy az ügyvezetőt tájékoztassa a határozatról.

Határidő: 2016. október 26.

Felelős: Kovács Péter polgármester

KOVÁCS PÉTER

Az imént módosított II. számú határozati javaslatot tenném föl, minősített szótöbbséges döntés. Szavazzunk! A Képviselő-testület 17 igen, egyhangúlag elfogadta a javaslatot.

H A T Á R O Z A T:

301/2016. (X. 5.) Kt. Budapest Főváros XVI. kerületi Önkormányzat Képviselő-testülete hozzájárul a Kertvárosi Sportlétesítményeket Üzemeltető Kft. kérelmére ahhoz, hogy a Kft. a Képviselő-testület 56/2016. (II. 17.) Kt. számú határozatával jóváhagyott 2016. évi üzleti tervében a „Gázfogyasztás” sorról a „Közbeszerzés, hatósági díj” sorra átcsoportosításra kerüljön 3.200 eFt, valamint tudomásul veszi az „Áramfogyasztás” sorról a „Közbeszerzés, hatósági díj” sorra 768 e Ft átcsoportosítását.

Határidő: 2016. október 15.

Felelős: Kovács Péter polgármester

KOVÁCS PÉTER

4. oldalon található III. számú határozati javaslatról döntünk, minősített szótöbbséggel. Ja, bocsánat, ezt visszavontam, erről nem kell döntenünk. Csak nem húztam még át. Akkor ezt a napirendi pontot le tudtam zárni. Köszönöm szépen a Kft. vezetőségének a megjelenést. Soron következik 4-sel jelzett:

NAPIREND: 4. Javaslat Budapest Főváros XVI. kerületi Önkormányzat 2016. évi költségvetésének II. számú módosítására

***144/2016. sz. előterjesztés***

Előterjesztő: Kovács Péter polgármester

KOVÁCS PÉTER

Előterjesztőként annyit fűznék hozzá, hogy ugye már fölkészülve arra, hogy a Gazdasági Bizottság, illetve utána a Képviselő-testület a Kft-nek, az uszoda Kft-nek a javaslatát elfogadja-e, ezért egy módosító javaslatot is beterjesztettem, ami kifejezetten arról szól, amit az előbbi döntésben meghoztunk. Kérdezem, van-e kérdés? Vajda Zoltán képviselő úrnak van kérdése. Parancsoljon, képviselő úr!

VAJDA ZOLTÁN

Köszönöm szépen a szót, Polgármester úr. Az anyag 10. oldalának utolsó néhány sora szól a múlt vasárnapi országos népszavazással kapcsolatos költségekről. Azt szeretném tudni ennek kapcsán Öntől, hogy ugye az előző ülésen pedig volt egy határozata a testületnek a támogatással kapcsolatosan, hogy összességében valószínűleg végérvényes számot Ön még nem tud mondani, biztos vannak még kifizetések folyamatban, de meg tudja-e mondani, hogy mennyibe került a kerületnek a tegnap előtt, előtti népszavazással kapcsolatos költségek? Köszönöm szépen.

KOVÁCS PÉTER

Következő kérdező Mizsei László képviselő úr. Parancsoljon!

MIZSEI LÁSZLÓ

Köszönöm szépen. Több kérdésem is volna. Az első például a 2.15. mellékletnél a Kerületgazda Szolgáltató Szervezetnél itt 18-ról, 68 millió forintra nőtt meg a forgalmi adó bevétel. Ez gyakorlatilag 50 milliós plusz. Hogyha erre lehetne valami választ adni, hogy ez, hogy is történt? Mitől nőtt meg így? Lesz még egy pár ilyen. Kérek egy kis türelmet, megyek le folyamatosan, sok-sok táblázat van, és igen. A 3/B. mellékletben jelenik meg egy olyan, hogy számlázott, szellemi tevékenység. Itt 5 millió forinttal több bevétel van. Mi volt az a számlázott, szellemi tevékenység, ami miatt 5 millió forinttal többet kell ezek szerint kifizetnünk? Akkor van itt egy olyan, hogy 3/C-ben, parkfenntartás. Kevesebb lett, gyakorlatilag 1 millióval az erre fordított összeg. Ez miért? Az a helyzet, hogy szerintem még így is elég keveset, pontosabban sokkal többet kellene fordítanunk parkfenntartásra. Van egy ilyen, a 20. a 27. pontnál, hogy közutak, hidak, alagutak üzemeltetése, fenntartása. Itt gyakorlatilag az első tervezetben 77 millió volt, aztán 103 millió lett belőle, aztán 113,7 millió lett. Ez egy elég durva növekedés. Ez, hogy jött össze? Akkor 3/C. melléklet, 48. pont. Üdülői szálláshely szolgáltatás. Ez gyakorlatilag 1 milliós növekedés. Ha jól látom, akkor ez kiadás-növekedés. Ez az erdélyi szálláshelyünknek a fenntartásával kapcsolatos plusz költség? Tehát 1 millióval többet kellett költeni erre a helyre? Akkor szépen menjünk, de még volt egy-kettő. Csak elég nehezen megy a táblázat. Igen. Azt mondja, hogy 5. mellékletben önkormányzat által működtetett oktatási intézmények 5-8. évfolyamos, XVI. kerületi állandó bejelentett lakcímmel rendelkező tanulóinak tankönyvtámogatása, eredetileg 21 millió volt beállítva rá, és 10 millióval többet költöttünk rá. Ennyivel mértünk alá, vagy ennyivel kerültek többe a tankönyvek? Amiről egyébként azt mondta az állam, hogyha ő fogja kiadni, akkor olcsóbbak lesznek. Van még egy 56. sor, Sportcsarnok alap, hát igen! Ezt még mindig félretesszük ezt a negyedmilliárd forintokat a Sportcsarnokra, sajnos. Többek közt ezért kell emelnünk a költségvetésünket most. Reformáció Emlékpark …

KOVÁCS PÉTER

Ez nem igaz!

MIZSEI LÁSZLÓ

… kialakítása. 33 millió forint. Éppen most tárgyaltunk róla. Ez most csak így becsöppent. Ez a 33,5 millió forint, ez mire kell idén? A tervezés elindítására, vagy nem, el sem tudom képzelni, hogy ebben a hátralévő pár hónapban, mit tudunk ebből csinálni? Egyébként nagyon szerettem volna hallani egy végső, tervezett összeget az egész parkkal kapcsolatban, mert, ahogy számoltam ez egy fél milliárd környékén biztos meg fog állni, de lejjebb nem. Környezetvédelmi fejlesztések. Itt is gyakorlatilag 10 millióval többet költöttünk, csak ebben a pillanatban nem tudom, hogy mire? Tehát ezt is jó lenne tudni, hogy mi volt a 20. sornak az értelme ebből a szempontból, hogy miért költöttünk 10-et környezetvédelmi fejlesztésekre, egyébként támogatom bármi is lehetett az, csak jó lenne tudni, hogy mi az? 6/B. melléklet 9. pont. Egészségügyi alapellátást nyújtó ingatlan felújítás, a Délceg utcai gyermekorvosi rendelő felújítása. Eredetileg 80 millió volt beállítva, aztán 81 lett belőle, és most 89-nél állt meg. Ez gyakorlatilag durván 9 millió, 9,5 millió túllövés. Ez, hogy jött össze? Kölcsey Ferenc Általános Iskola meglévő felvonó akna liftkivitelezés, ez is 1 millióval lett több, ez is érdekes. A következő Táncsics Mihály Általános Iskola földszinti terme, ebédlő, konyhaépítés. Itt is 60, 30-ról 62-re, aztán 86 millióra. Ez gyakorlatilag a, majdnem a háromszorosára nőtt, időközben az összeg. Ez hogy történt? Hogy jött össze? 18. pontját akartam, Szerb Antal Gimnázium pinceszinti rajzterem, itt is 1 millióval lett több durván a költség. Mondjuk ez még talán belefér. Metró utcai Sashalmi Tanoda Általános Iskola területén transzformátor áttelepítése, itt is 1 millióval több volt, tehát ez egy fix összeg volt, ez elvileg be volt tervezve, ennél is több lett. Az Erzsébet-ligeti Színház Napfény Galéria üveg portáljának cseréje, illetve kisebb felújítása, kisebb felújításokról először 20 millió forint volt elkülönítve, aztán 22-re módosítottuk, és a vége 39 lett. Tehát gyakorlatilag a duplája az eredeti összegnek. Ez így eléggé érdekes. Napsugár Óvoda Ágoston Péter utcai tagóvoda felújítása itt is 60-ról, 85-ről, 99-re. Tehát, 40 millió forinttal került többe a felújítás. Ez hogy jött össze? Tehát hogy terveztünk, hogyha 40 millióval többet kellett rákölteni? Foglalkozási célú támogatás, ez 1.145.000.-, ez már a 7, 7-es mellékletben van, az 5. pont. Gondolom, erről lesz majd valami indoklás, hogy miért kell ennyivel többet kifizetnünk, valamint 16, igen 16 millióval többet a Ziccer Kosársuli felhalmozási támogatása, Jókai tornaterem felújítására. Ez a 25/A. pont. Azt hiszem, több nincs is. Ezekre szeretnék valamilyen választ. Köszönöm szépen. Ha kell, akkor nekiállok, csak szerintem ennyi is elég volt. Köszönöm szépen.

KOVÁCS PÉTER

Következő hozzászóló, illetve bocsánat, még kérdező, Varga Ilona képviselő asszony. Parancsoljon!

VARGA ILONA

Köszönöm szépen, Polgármester úr. Nekem csak egy kérdésem van. Itt az 5. oldalon szerepel, hogy a Kertvárosi, a Kertvárosi Egészségügyi és Szakszolgálatnál az OEP pontbővítés miatt a tervezett csontsűrűség szolgáltatási bevétel nem fog teljesülni, ezért 1 millió 990 ezer forinttal csökken az intézmény bevételi előirányzata. Kérdezem, hogy ez gyakorlatilag azt jelenti, hogy ezután nem lesz fizetős, vagy szóval mi okozza ezt, hogy?

KOVÁCS PÉTER

Pont ez az, amit tetszik mondani.

VARGA ILONA

Így sejtettem, jó. Köszönöm szépen.

KOVÁCS PÉTER

Több kérdezőt nem látok, akkor szeretnék választ adni. Vajda Zoltán képviselő úrnak ugye elmondta a kérdésében a választ is. Nem tudom, hogy ebből pontosan mi, mennyibe került. Azt tudom, mennyi a keret, de az szerepel az előterjesztésben. Mizsei képviselő úrnak ugye számba vett egy csomó olyan dolgot, ami az eredeti tervhez képest többe került. Csodálkozom, hogy nem vett számba olyat, ami meg kevesebbe került, mint például a Sashalmi Tanoda felújítása, vagy az útépítések, vagy valamelyik. Hát nyilván ez azért van, mert ugye, amikor tervezi az ember a költségvetést, akkor ugye kiindul egy tervezett költségből, aztán ugye, mivel nálunk közpénzzel gazdálkodunk, közbeszerzés van, így a közbeszerzésen, általában a legolcsóbb ajánlattevő bár ugye most már taxatíve is tiltja a törvény, hogy csak ezt az egy szempontot vegyük figyelembe. Most egy másik kérdés, hogy én ezzel egyetértek-e vagy sem? De ezzel együtt a közbeszerzésen keletkezett árakat vagy leszerződi az önkormányzat, vagy nem szerződi le. Én általában abban, azt szoktam dönteni, hogy igen, akkor inkább még adunk hozzá pénzt. Tehát amikor, annak idején tervezzük a dolgokat, akkor az, mint ahogy a szó nevében is van, egy tervezés. És akkor vagy teljesül, vagy nem. Van egy csomó olyan dolog, ami a költségvetés tavalyi évi, meg I. módosításához képest, meg a tervezéshez képest például más lett a műszaki tartalom, ami jelentősebb változások, amiket tetszett említeni ott az van, hogy más lett a műszaki tartalom, ahhoz képest, amit terveztünk. A tankönyvtámogatás, mielőtt még ugye furcsa mondatai megragadnának itt az éterben. Ugye ez azért van, mert egy tavalyi költséget, még az idén fizettünk ki. Aztán ennyi az egész, ilyen viszonylag egyszerű a magyarázat. Nem lett drágább semmilyen tankönyv, sőt olcsóbb lett, mint ahogy Ön is mondta, ahogy a kormány ígérte. A parktervezésben a leginkább én úgy szeretek szervezni, szerződni, épület-tervezésre is, mint minden tervezésnél, hogy ugye a koncepciót terv, kiviteli terv, vagy engedélyes terv, kiviteli terv, tehát ez minden tervezésnek a költsége. Pont azért, mert sajnos tapasztaltuk korábban azt, hogy a tervezők élve azzal a remek lehetőségükkel, hogy az ő szellemi termékük mondjuk egy, egy engedélyes terv, a kiviteli tervet utána megkérdezzük tőle, és mivel mással nem tudjuk terveztetni, így egy jelentős árnövekedő, fölhajtó ereje van ennek, úgyhogy ezzel szakítottunk. És együtt csináljuk ezt, így viszont egyszerre kell a költséget, a költségvetési keretet biztosítani. Ebből nem következik az, hogy az ki is lesz fizetve, mint ahogy például az ön által kérdezett, még teljesen biztos, hogy nem lesz az idén kifizetve, hisz ugye január nem tudom, mi a tervszállítási határidő és nyilván tervszállítási határidő előtt nem fogunk fizetni a tervezőnek. Hát ahhoz, hogy közbeszerzést, meg egyáltalán beszerzést el tudjunk indítani, a fedezetet biztosítani kell, képviselő úr! Azt meg akkor költjük el, amikor a szerződéses határidő lejár, és teljesített, akkor fizetünk. Ez nagyon régóta így levő szabály, tehát ezzel nem tudok én mit csinálni Önöknél. Még egy olyan mondata volt, ami itt elhangzott, de az konkrétan nem volt igaz. De nem voltam olyan ügyes, hogy tudjak, hogy jegyzetelni, de az is valami ilyen fél-politikai beszólása volt, de mindegy, most már elfelejtettem. Hozzászólások. Mizsei László képviselő úr, az első hozzászóló. Parancsoljon, képviselő úr!

MIZSEI LÁSZLÓ

Köszönöm szépen. Nekem még továbbra is kicsit furcsa az például a Napsugár Óvodának a felújítása kapcsán, hogy 60 millió és 100 millió között, azért - hogy is mondjam, - szóval, azért nem kis különbség van. Tehát értem én, hogy ezt is megcsináljuk, azt is megcsináljuk, csak hol van ennek a vége? Tehát jó, csak ....

KOVÁCS PÉTER

Ne szóljunk közbe!

MIZSEI LÁSZLÓ

… hát, bocsánat, majdnem kétszer annyit költünk rá, mint amit eredetileg terveztünk! Jól van, költsünk akármennyit! Csak akkor az eredeti költségtervezet az mennyire volt alapos? Tehát én ebből a szempontból kritizálom a dolgot, hogy, hogyha otthon esetleg arról van szó, hogy akarunk venni hűtőt, TV-t, stb-t, akkor ezt be lehet lőni. De hogyha még egy autót is akarunk hozzá venni, mert az is jó ötletnek tűnik, az már nem biztos, hogy bele fog férni. Oké, módosíthatjuk állandóan a költségvetést, de nem tudom. Szóval ez nekem furcsa, hogy kétszer annyit költünk valamire. Köszönöm szépen.

KOVÁCS PÉTER

Igen, hát pont az Ágoston Péter utcai óvodáról akkor hadd mondjam el Önnek azt, hogy ugye amikor a költségvetést terveztük, akkor volt egy tervezési program a tervezőnek, ki volt adva, hogy körülbelül ennyinek kell lennie. Ugye akkor megérkezett már egy kicsit később ugye az árazott vagy még árazatlan költségvetés, ami tartalmazott egy számot, ami ettől eltérő szám volt, mert ugye a tervezési folyamat során például azt mondtam, hogy nehogy már úgy legyen, hogy a, ha már megcsináljuk ezt az óvodát kívülről, belülről, ugye megújuló energia-forrással ellátva napelemet csinálunk. Kicseréljük a nyílászárókat, akkor nehogy már az legyen, hogy mondjuk belülről ne fessük ki. Pl. Tehát például mondjuk az ablak mellett javítgassunk se. Akkor azt mondtuk, hogy jó, akkor legyen javítgatás helyett, kifestés. Vagy azt, hogy akkor, ha már belülről tényleg minden megvan, mert ki van cserélve a világítótest, ki van cserélve az ablak, megvan, ki van festve, akkor nehogy már a padlóburkolat úgy maradjon! Akkor inkább költsünk a padlóburkolatra is. Lehet, hogy ez hiba a részemről, hogy itt próbálok komplex dolgokat csinálni, én nem látom annak, nyilván el tudunk polemizálni, hogyha gondolja képviselő úr, szerintem a végeredmény gyönyörű lett, és hát a gyerekek élvezik és nem hinném, hogy ezzel különösebb gondunk lenne. Dr. Csomor Ervin alpolgármester úr a következő hozzászóló. Parancsoljon!

DR. CSOMOR ERVIN

Gyakorlatilag még egy dolgot, Polgármester úr, talán egy picit kihagyott. Hogy már ebben az évben, illetőleg a tavalyi évtől kezdődően gyakorlatilag ami így az egy felújításban benne van, itt az óvodánál, meg rendelőnél is van, itt a villamos-műszaki ellenőr javaslata alapján gyakorlatilag a, és ez ugye a tervezésnél derült ki, hogy olyan állapotban vannak a villamos vezetékek ezekben az épületekben, hogy gyakorlatilag a teljes, úgy, ahogy értik, a teljes villamos hálózat cserére került. Tehát ebbe, tehát úgy képzelje el, kár hogy nem járt kinn, hogy mint a – hogy hívják? – mint a zombi ház, tehát gyakorlatilag olyan szintig le kell bontani ezt az épületet. Abban nem volt egy villamosvezeték, nem volt gyakorlatilag csak a lefolyó gépészeti vezeték, majdnem ugyan az, mint hogyha újat építettünk volna. Sajnos ez a helyzet, illetőleg a napkollektornál is, hogyha járt az épületen, annyi napkollektor került föl …

KOVÁCS PÉTER

Napelem.

DR. CSOMOR ERVIN

Napelem, bocsánat, mert a napkollektor az más, ugye a napkollektor az meleget termel, ez pedig áramot, elektromos áramot, hogy gyakorlatilag azt kellett már megnéznünk, hogy lehetséges, hogy több is lesz a termelés, mint, amennyi a tényleges intézménynek a fogyasztása, ami már akkor ilyen termelőműnek számít és akkor teljesen más kategóriába esik. De gyakorlatilag ez az épület innentől kezdve null energiával fog működni. Tehát, és ez gyakorlatilag most nem tudom a pontos összeget, de olyan 10 milliós körüli összeg volt csak ez. Meg tudjuk nézni, hogyha kéri képviselő úr, tehát azért nem olcsó dolog, illetőleg hát tudjuk nagyon jól, hogy az … Á! Inkább nem is folytatom! Köszönöm szépen.

KOVÁCS PÉTER

Vajda Zoltán képviselő úr a következő hozzászóló. Parancsoljon, képviselő úr!

VAJDA ZOLTÁN

Köszönöm szépen a szót. Én eddig a napelemet és a napkollektort szinonimaként használtam, de most akkor megtanultam, köszönöm szépen. De nem ezért kértem szót, hogy ezt a megvilágosodásomat megosszam, hanem Polgármester úr egy kicsit több, mint félórája ülünk itt a testületi ülésen, és most megint egy kicsit olyan furcsa lett az Ön hangulata. Tehát Mizsei úr kérdez számokat, hogy mitől haladja meg valami tucatmilliókkal is a költségvetést. Ön erre kéttípusú választ adott. Az egyik az, hogy minden szép, minden jó, mert a gyerekek nagyon boldogok. Szerintem ez nem jó válasz, tehát nagyon-nagy öröm, hogyha a gyerekem boldog, de hogyha valamit túlhalad, akkor arra lehet válaszolni. A másik pedig megütötte a fülemet az a fél mondata Polgármester úr, és ne kezdjük ezt az utat megint, hogy valami fél-politikai hozzászólás, ami számokról szól. Nem tudom, hogy mit jelenthet az, ne legyen ez, csak óvatosan szeretném ezt kérni. Elnézést, hogy ezt hozzászólásban tettem meg. Köszönöm.

KOVÁCS PÉTER

Képviselő úr, hát már bocsánat, tehát ha valaki azt a fél-megjegyzést teszi, hogy bizonyára többe kerül a könyv, a tankönyv, pedig nem ezt ígérte a kormány, ne haragudjon, ez politikai hozzászólás! De! (Vajda Zoltán mikrofon nélkül beszél.) Hát, dehogynem! Hát dehogynem! Majd a szó szerinti jegyzőkönyvben mindenki el tudja olvasni! Ne beszéljünk egyszerre! Ezt próbáltam éppen a Képviselő-testület méltóságának megtartása érdekében jelezni Mizsei úrnak, hogy ez nem helyes. Én nem azt a választ adtam, már bocsánat, arra a kérdésre, hogy miért lett több valami, mert, hogy ez tök jó, hogyha a gyerekek örülnek! Hanem azt mondtam, hogy a tervezés, egy tervezés, menet közben is változik a műszaki koncepció, és a közbeszerzéssel, amikor kiírjuk, akkor ilyen árakat kapunk! Ezt válaszoltam, tehát kéretik megint egy kicsit jobban figyelni. Tehát lehet, hogy én vagyok nagyon elfáradva, és lassan beszélek, vagy nem pörög olyan gyorsan az agyam, mint ahogy ezt mondjuk Vajda képviselő úr beszédgyorsaságából kinézném, de ezzel együtt azért tegyük hozzá, hogy figyelni is kéne, ha már a testületi ülésre eljöttünk. További hozzászólásokat nem látok. Rendeletalkotás következik. Az előterjesztésnek a 46. oldalán szereplő rendeleti javaslatot nem olvasom fel, elfogadása minősített szótöbbséget igényel. Szavazzunk! A Képviselő-testület 12 igen, 0 nem, 5 tartózkodás mellett elfogadta a rendeleti javaslatot. Így ezt a napirendi pontot le tudtam zárni!

Budapest Főváros XVI. kerületi Önkormányzat Képviselő-testülete megalkotja a Budapest Főváros XVI. kerületi Önkormányzat 2016. évi költségvetéséről szóló 37/2015. (XII. 21.) önkormányzati rendelet II. számú módosításáról szóló

**21/2016. (.........) önkormányzati rendeletét.**

**Budapest Főváros XVI. kerületi Önkormányzat Képviselő-testületének**

**21/2016. (X. 10.) önkormányzati rendelete**

**az Önkormányzat 2016. évi költségvetéséről szóló**

**37/2015. (XII. 21.) önkormányzati rendelet módosításáról**

Budapest Főváros XVI. kerületi Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, és az Alaptörvény 32. cikk (1) bekezdés f) pontjában, az államháztartásról szóló 2011. évi CXCV. törvény 34. §-ában, valamint a helyi önkormányzatok és szerveik, a köztársasági megbízottak, valamint egyes centrális alárendeltségű szervek feladat- és hatásköreiről szóló 1991. évi XX. törvény 138. § (1) bekezdés d) pontjában meghatározott feladatkörében eljárva a következőket rendeli el:

**1. §** Budapest Főváros XVI. kerületi Önkormányzatnak az Önkormányzat 2016. évi költségvetéséről szóló 37/2015. (XII. 21.) önkormányzati rendelete (a továbbiakban: Rendelet)2. § (1) bekezdése helyébe a következő rendelkezés lép:

„(1) A Képviselő-testület az Önkormányzat 2016. évi költségvetésének a költségvetési és finanszírozási bevételek együttes főösszegét **14 527 588 E Ft**-ban, a költségvetési és finanszírozási kiadások együttes főösszegét **14 527 588 E Ft**-ban határozza meg. Ezen belül:

1. a költségvetési bevételi főösszeg **11 603 096** **E Ft**,
2. a költségvetési kiadási főösszeg **14 527 588 E Ft**,
3. a költségvetésen belül keletkezett bevételek és kiadások különbözete, azaz a költségvetési egyenleg **-2 924 492 E Ft** (az egyenleg a működési költségvetési bevételek 975 229 E Ft-os többletének és a felhalmozási költségvetési bevételek 3 899 721 E Ft összegű hiányának az eredője), amelyet a belső finanszírozási bevétel finanszíroz,
4. a költségvetési maradvány igénybevétele, azaz a belső finanszírozási bevétel   
   **2 924 492 E Ft** (ebből működési maradvány 341 189 E Ft, felhalmozási maradvány 2 583 303 E Ft),
5. a külső finanszírozás bevétele **0 E Ft**, továbbá
6. a finanszírozási kiadási összeg **0** **E Ft**.”

**2. §** A Rendelet 4. § (1) – (3) bekezdései helyébe a következő rendelkezések lépnek:

„(1) A Képviselő-testület a tartalékokról e rendelet 5. mellékletében rendelkezik. Az Önkormányzat általános működési tartalékát 16 902 E Ft-ban állapítja meg – ebből 12 750 E Ft a babakötvény állami támogatásának 50 %-os megemelésére szolgáló tartalékkeret –, a fennmaradó 4 152 E Ft az évközi többletigények, valamint az elmaradt bevételek pótlására szolgál. A tartalék felhasználásáról és átcsoportosításáról a Polgármester dönt.

(2) A Képviselő-testület az Önkormányzat Közmű és energetikai céltartalékát 10 000 E Ft-ban állapítja meg, és úgy rendelkezik, hogy az átcsoportosítást a Polgármester engedélyezheti az intézményi költségvetésekbe és a Polgármesteri Hivatal, valamint az Önkormányzat villamosenergia-szolgáltatási díjak, gázenergia-szolgáltatási díjak és víz– és csatornadíjak előirányzatára.

(3) A Képviselő-testület a költségvetési szervek által felhasználható általános működési tartalékot 10 000 E Ft-ban állapítja meg.”

**3. §** A Rendelet 4. § (5) – (6) bekezdései helyébe a következő rendelkezések lépnek:

„(5) A Képviselő-testület az Önkormányzat fejlesztési céltartalékát 117 377 E Ft-ban állapítja meg, melyből 115 500 E Ft az ingatlan letétek, az egyéb óvadékok, letétek és a bérlakás kaució fedezete, valamint 1 877 E Ft polgármesteri hatáskörben használható fel és csoportosítható át.

(6) A Képviselő-testület további fejlesztési céltartalékként 170 194 E Ft-ot határoz meg egyéb, előre nem tervezhető kiadások fedezetéül, melyből 10 000 E Ft-ot az Önkormányzat által működtetett iskolák számítástechnikai eszközeinek fejlesztésére tartalékol.”

**4. §** A Rendelet 4. § (8) bekezdése helyébe a következő rendelkezés lép:

„(8) A Képviselő-testület a költségvetési szervek felújítási és karbantartási céltartalékáról a 6./B. mellékletben, a felújítási kiadások között rendelkezik, keretösszegét 126 921 E Ft-ban állapítja meg.”

**5. §** Ez a rendelet a kihirdetését követő napon lép hatályba.

|  |  |
| --- | --- |
| ***Kovács Péter***  ***polgármester*** | ***Ancsin László***  ***jegyző*** |

**Záradék:**

**E rendelet 2016. év október 10. napján kihirdetésre került.**

**Ancsin László**

***jegyző***

[**Melléklet**](2016.%20évi%2021.%20sz.%20rendelet%20melléklete.xls)

**ÁLTALÁNOS INDOKOLÁS**

Budapest Főváros XVI. kerületi Önkormányzat 2016. évi költségvetéséről szóló 37/2015. (XII. 21.) önkormányzati rendeletének módosítását az államháztartásról szóló 2011. évi CXCV. törvény 30. § és 34-35. §-a, valamint az államháztartásról szóló törvény végrehajtásáról szóló 368/2011. (XII. 31.) Korm. rendelet előirányzat módosításra és átcsoportosításra vonatkozó rendelkezései alapján hajtja végre a Képviselő-testület. Megjelennek benne a központi költségvetésből 2016. április 1. – augusztus 31. között kapott pótelőirányzatok, a költségvetési szervek működési és felhalmozási bevételei, államháztartáson belülről és kívülről érkező pénzeszközeinek többletbevételeiből eredő előirányzat rendezések. Átvezetésre kerülnek a rendeleten a tartalékok terhére vállalt kötelezettségvállalások és kifizetések könyvelés szerinti teljesítés helyére történő átcsoportosításai, egyéb számviteli előírásoknak megfelelő átcsoportosítások, valamint egyes, feladat végrehajtáshoz kapcsolódó előirányzat rendezések.

**RÉSZLETES INDOKOLÁS**

**1. §** Az Önkormányzat 2016. évi módosított költségvetésének fő számait a következő változások idézik elő:

Az Önkormányzat költségvetési bevételei és finanszírozási bevételei mindösszesen **329 777** **E Ft**-tal növekednek, amelynek indokai:

|  |  |  |
| --- | --- | --- |
|  | a)  **Megnevezés** | b)  **Összeg (E Ft)** |
| 1. | ***2016. évi I. számú módosított előirányzat*** | ***14 197 811*** |
| 2. | **Önkormányzat működési támogatásai** | **+81 780** |
| 3. | **Működési célú támogatások államháztartáson belülről** | **+32 013** |
| 4. | - Önkormányzat | -48 863 |
| 5. | - Költségvetési szervek | +80 876 |
| 6. | **Működési bevételek** | **+84 437** |
| 7. | - Önkormányzat | +1 814 |
| 8. | - Költségvetési szervek | 82 623 |
| 9. | **Működési célú átvett pénzeszközök** | **+475** |
| 10. | - Önkormányzat | +300 |
| 11. | - Költségvetési szervek | +175 |
| 12. | *Működési bevételek növekedése összesen* | *+198 705* |
| 13. | **Felhalmozási célú támogatások államháztartáson belülről** | **+7 171** |
| 14. | - Önkormányzat | +1 145 |
| 15. | - Költségvetési szervek | +6 026 |
| 16. | **Felhalmozási bevételek** | **+122 876** |
| 17. | - Önkormányzat | +122 621 |
| 18. | - Költségvetési szervek | +255 |
| 19. | **Felhalmozási célú átvett pénzeszközök** | **+1 025** |
| 21. | - Költségvetési szervek | 1 025 |
| 22. | *Felhalmozási bevételek változása összesen* | *+131 072* |
| 23. | ***Költségvetési bevételek változása összesen*** | ***+329 777*** |
| 24. | **2016. évi II. számú módosított előirányzat** | **14 527 588** |

A költségvetési szervek (Polgármesteri Hivatallal együtt) kiadási előirányzatai összességében 354 523 E Ft-tal növekednek, amelynek indokai:

|  |  |  |
| --- | --- | --- |
|  | a)  **Megnevezés** | b)  **Összeg (E Ft)** |
| 1. | ***2016. évi I. számú módosított előirányzat*** | ***6 931 191*** |
| 2. | Személyi juttatások | +119 346 |
| 3. | Munkaadókat terhelő járulékok és szociális hozzájárulási adó | +34 461 |
| 4. | Dologi kiadások | +172 204 |
| 5. | Beruházások | +30 878 |
| 6. | Felújítások | -2 366 |
| 7. | **Kiadási előirányzatok változása összesen** | **+354 523** |
| 8. | **2016. évi II. számú módosított előirányzat** | **7 285 714** |

A Polgármesteri Hivatal személyi juttatásai 37 158 E Ft-tal növekednek, amelynek indokai:

|  |  |  |
| --- | --- | --- |
|  | a)  **Megnevezés** | b)  **Összeg (E Ft)** |
| 1. | ***2016. évi I. számú módosított előirányzat*** | ***630 091*** |
| 2. | Alapilletmények | +190 |
| 3. | Normatív jutalom | +26 209 |
| 4. | Országos népszavazás: Normatív jutalom | +1 720 |
| 5. | Országos népszavazás: Jutalom saját rész | +3 290 |
| 6. | Szociális támogatások | +527 |
| 7. | Országos népszavazás: Külsősök normatív tiszteletdíja, megbízási díja | +3 720 |
| 8. | Országos népszavazás: Külsősök normatív tiszteletdíja, megbízási díja saját forrásból | +1 100 |
| 9. | Reprezentációs kiadások: Országos népszavazás normatív részéből finanszírozott | +402 |
| 10. | **Személyi juttatások változása összesen** | **+37 158** |
| 11. | **2016. évi II. számú módosított előirányzat** | **667 249** |

A Polgármesteri Hivatal munkaadókat terhelő járulékok és szociális hozzájárulási adó előirányzata 11 246 E Ft-tal növekszik, amelynek indokai:

|  |  |  |
| --- | --- | --- |
|  | a)  **Megnevezés** | b)  **Összeg (E Ft)** |
| 1. | ***2016. évi I. számú módosított előirányzat*** | ***173 387*** |
| 2. | Szociális hozzájárulási adó | +7 422 |
| 3. | Szociális hozzájárulási adó: Országos népszavazás normatív rész után fizetendő | +1 469 |
| 4. | Szociális hozzájárulási adó: Országos népszavazás saját rész után fizetendő | +1 185 |
| 5. | Egészségügyi hozzájárulás: Országos népszavazás normatív rész után fizetendő | +129 |
| 6. | Rehabilitációs hozzájárulás | +965 |
| 7. | Munkáltatót terhelő személyi jövedelemadó: Országos népszavazás normatív rész után fizetendő | +76 |
| 8. | **Munkaadókat terhelő járulékok változása összesen** | **+11 246** |
| 9. | **2016. évi II. számú módosított előirányzat** | **184 633** |

A Polgármesteri Hivatal dologi kiadásai 5 637 E Ft-tal növekednek, amelynek indokai:

|  |  |  |
| --- | --- | --- |
|  | a)  **Megnevezés** | b)  **Összeg (E Ft)** |
| 1. | ***2016. évi I. számú módosított előirányzat*** | ***120 391*** |
| 2. | Számítástechnikai szoftverekhez, adatbázisokhoz kapcsolódó informatikai szolgáltatások | +52 |
| 3. | Nem adatátviteli célú távközlési díjak | +2 000 |
| 4. | Számlázott szellemi tevékenység | +5 |
| 5. | Egyéb szakmai szolgáltatások | -54 |
| 6. | Díjak, egyéb befizetések kiadásai | +94 |
| 7. | Egyéb különféle dologi kiadások előirányzata (ebből 5 000 E Ft tartalék) | -499 |
| 8. | Országos népszavazás: Dologi kiadások normatív része | +1 539 |
| 9. | Országos népszavazás: Dologi kiadások saját része | +2 500 |
| 10. | **Dologi kiadások változása összesen** | **+5 637** |
| 11. | **2016. évi II. számú módosított előirányzat** | **126 028** |

A Polgármesteri Hivatal beruházási kiadásai 2 E Ft-tal növekednek, amelynek indokai:

|  |  |  |
| --- | --- | --- |
|  | a)  **Megnevezés** | b)  **Összeg (E Ft)** |
| 1. | ***2016. évi I. számú módosított előirányzat*** | ***9 930*** |
| 2. | Jármű beszerzés, létesítés | +2 |
| 3. | **Beruházási kiadások változása összesen** | **+2** |
| 4. | **2016. évi II. számú módosított előirányzat** | **9 932** |

Az Önkormányzat személyi juttatásai 5 346 E Ft-tal növekednek, amelynek indoka:

|  |  |  |
| --- | --- | --- |
|  | a)  **Megnevezés** | b)  **Összeg (E Ft)** |
| 1. | ***2016. évi I. számú módosított előirányzat*** | ***132 193*** |
| 2. | Nyári diákmunka alapilletménye | +1 206 |
| 3. | Önkormányzati képviselők, polgármester, alpolgármesterek juttatásai | +60 |
| 4. | Intézményvezetők jutalmazása (Iskolák igazgatói) | +2 080 |
| 5. | Reprezentációs kiadások | +2 000 |
| 6. | **Önkormányzat személyi juttatásainak változása összesen** | **+5 346** |
| 7. | **2016. évi II. számú módosított előirányzat** | **137 539** |

Az Önkormányzat munkaadókat terhelő járulékok és a szociális hozzájárulási adó 4 589 E Ft-tal növekszik, amelynek indoka:

|  |  |  |
| --- | --- | --- |
|  | a)  **Megnevezés** | b)  **Összeg (E Ft)** |
| 1. | ***2016. évi I. számú módosított előirányzat*** | ***40 324*** |
| 2. | Szociális hozzájárulási adó | +1 589 |
| 3. | Egészségügyi hozzájárulás | +2 000 |
| 4. | Munkáltatót terhelő személyi jövedelemadó | +1 000 |
| 5. | **Önkormányzat munkaadókat terhelő járulékok változása összesen** | **+4 589** |
| 6. | **2016. évi II. számú módosított előirányzat** | **44 913** |

Az Önkormányzat dologi kiadásai 56 067 E Ft-tal növekednek, amelynek indokai:

|  |  |  |
| --- | --- | --- |
|  | a)  **Megnevezés** | b)  **Összeg (E Ft)** |
| 1. | ***2016. évi I. számú módosított előirányzat*** | ***686 788*** |
| 2. | Egyéb üzemeltetési, fenntartási anyagbeszerzés | +800 |
| 3. | Egyéb különféle informatikai szolgáltatások | +1 000 |
| 4. | Karbantartási, kisjavítási szolgáltatások (kivéve informatikai eszközökhöz kapcsolódó) | +542 |
| 5. | Számlázott szellemi tevékenység | +4 712 |
| 6. | Szállítási szolgáltatási díjak | +300 |
| 7. | Egyéb üzemeltetési, fenntartási szolgáltatások | -305 |
| 8. | Külföldi kiküldetések kiadásai | +777 |
| 9. | Kiszámlázott fordított adózású vásárolt termékek, igénybe vett szolgáltatások áfabefizetése miatti kiadás | +48 241 |
| 10. | **Dologi kiadások változása összesen** | **+56 067** |
| 11. | **2016. évi II. számú módosított előirányzat** | **742 855** |

Az Önkormányzat kötelezően ellátandó működési feladatok kiadásai és önként vállalt működési feladatok kiadásai 5 805 E Ft-tal csökkennek, amelynek indokai:

|  |  |  |
| --- | --- | --- |
|  | a)  **Megnevezés** | b)  **Összeg (E Ft)** |
| 1. | ***2016. évi I. számú módosított előirányzat*** | ***459 022*** |
| 2. | Aszfaltos járdajavítás | +10 000 |
| 3. | Költségelvű bérlakások javítása, karbantartása | -20 000 |
| 4. | Nem lakások javítása, karbantartása | +3 182 |
| 5. | Közterület rendjének fenntartása - Katasztrófavédelem | +13 |
| 6. | Üdülői szálláshely szolgáltatás - Balatonszárszó | +1 000 |
| 7. | **Működési feladatok változása összesen** | **-5 805** |
| 8. | **2016. évi II. számú módosított előirányzat** | **453 217** |

Az Önkormányzat ellátottak pénzbeli juttatásai 553 E Ft-tal növekednek, amelynek indoka:

|  |  |  |
| --- | --- | --- |
|  | a)  **Megnevezés** | b)  **Összeg (E Ft)** |
| 1. | ***2016. évi I. számú módosított előirányzat*** | ***136 820*** |
| 2. | Kríziskeret | -200 |
| 3. | BURSA HUNGARICA ösztöndíjpályázat | +753 |
| 4. | **Ellátottak pénzbeli juttatásainak** **változása összesen** | **+553** |
| 5. | **2016. évi II. számú módosított előirányzat** | **137 373** |

Az Önkormányzat egyéb működési célú kiadások, elvonások és befizetések, céljelleggel nyújtott támogatások és tartalékok 285 984 E Ft-tal csökkennek, amelynek indokai:

|  |  |  |  |  |
| --- | --- | --- | --- | --- |
|  | a)  **Megnevezés** | | b)  **Összeg (E Ft)** | |
| 1. | | ***2016. évi I. számú módosított előirányzat*** | | ***1 330 505*** | |
| 2. | | Intézményvezetők jutalmazási kerete | | -6 629 | |
| 3. | | Önkormányzat által fenntartott óvodákban dolgozó óvodapedagógusok szakmai továbbképzése | | -930 | |
| 4. | | Kertvárosi Sportlétesítményeket Üzemeltető Kft. kompenzációja | | +4 429 | |
| 5. | | Önkormányzat által működtetett oktatási intézmények 5-8 év-folyamos, XVI. kerületi állandó bejelentett lakcímmel rendelkező tanulóinak tankönyv támogatása | | +10 021 | |
| 6. | | Hittel a Nemzetért Alapítvány támogatása | | +5 000 | |
| 7. | | Testvérvárosi gyerekek és testvérvárosi oktatási intézmények támogatása | | +1 400 | |
| 8. | | Közmű-és energetikai céltartalék | | -15 000 | |
| 9. | | Intézmények részére rendelkezésre álló működési tartalék | | -20 176 | |
| 10. | | Önkormányzat általános működési tartaléka | | -35 337 | |
| 11. | | Fejlesztési céltartalék | | -90 958 | |
| 12. | | Fejlesztési céltartalék egyéb, előre nem tervezhető kiadások fedezetéül | | -137 804 | |
| 13. | | **Egyéb működési célú kiadások változása összesen** | | **-285 984** | |
| 14. | | **2016. évi II. számú módosított előirányzat** | | **1 044 521** | |

Az Önkormányzat beruházási kiadásai 172 781 E Ft-tal növekednek, amelynek indokai:

|  |  |  |
| --- | --- | --- |
|  | a)  **Megnevezés** | b)  **Összeg (E Ft)** |
| 1. | ***2016. évi I. számú módosított előirányzat*** | ***2 841 911*** |
| 2. | Egyéb célú telkek kialakítása és közművesítése | +41 145 |
| 3. | Egyéb célú telkek beszerzése | +28 749 |
| 4. | Egyéb épület beszerzés, létesítés | +100 200 |
| 5. | Egyéb épület beszerzés, létesítés = Ingatlan vásárlás | +1 814 |
| 6. | Csatorna beruházások | +2 423 |
| 7. | Útépítések | -89 176 |
| 8. | Burkolat felújítások | +102 748 |
| 9. | Parkoló építés | -50 393 |
| 10. | Vízellátási hálózatfejlesztés | +3 745 |
| 11. | IKARUS Sportpálya fejlesztése | +699 |
| 12. | Strand bővítése | +79 682 |
| 13. | Reformáció Emlékpark kialakítása | +33 586 |
| 14. | Környezetvédelmi fejlesztések | +8 759 |
| 15. | Egyéb építmény létesítése - Vagyonhasznosítási Iroda feladatkörében | +305 |
| 16. | Informatikai gép, berendezés és felszerelés beszerzés, létesítés | +2 400 |
| 17. | Informatikai és szervezetfejlesztési stratégia | -6 200 |
| 18. | Egyéb gép, berendezés és felszerelés beszerzés, létesítés | -1 000 |
| 19. | Pályázati keret | -100 705 |
| 20. | Meglévő részesedések növeléséhez kapcsolódó kiadások | +14 000 |
| 21. | **Beruházási kiadások változása összesen** | **+172 781** |
| 22. | **2016. évi II. számú módosított előirányzat** | **3 014 692** |

Az Önkormányzat felújítási kiadásai 5 830 E Ft-tal növekednek, amelynek indoka:

|  |  |  |
| --- | --- | --- |
|  | a)  **Megnevezés** | b)  **Összeg (E Ft)** |
| 1. | ***2016. évi I. számú módosított előirányzat*** | ***1 588 007*** |
| 2. | Lakásalap: Bérlakás felújítás | +20 000 |
| 3. | XVI. Kerületi napközis tábor felújítása (János utcai tábor) - Szentmihály Kulturális Központjának létrehozása | -57 000 |
| 4. | Egészségügyi alapellátást nyújtó ingatlan felújítása: Délceg utcai gyermekrendelő felújítása | +8 086 |
| 5. | Sashalmi Tanoda Általános Iskola felújítási I. ütem (homlokzati nyílászárók cseréje, homlokzati hőszigetelés, tető hő-és vízszigetelése, villámhárító kiépítés) | -41 986 |
| 6. | Kölcsey Ferenc Általános Iskola meglévő felvonó aknába a liftgép kivitelezése | +1 481 |
| 7. | Táncsics Mihály Általános Iskola földszinti területen az ebédlő és konyha átépítése, új melegítő konyha és új tanterem kiépítése, homlokzati nyílászárók cseréje | +24 166 |
| 8. | Szerb Antal Gimnázium pinceszinti rajzterem és a büfé környéki pincei folyosó felújítása | +550 |
| 9. | Metró utcai Sashalmi Tanoda Általános Iskola területén transzformátor átépítésére vonatkozó tervezés a tornaterem bővítéséhez II. ütem (nemcsak tervezési díj, hanem az új transzformátor és az egyéb járulékos költségek díja is.) | +1 147 |
| 10. | Tóth Ilonka Emlékház kialakítása | -4 573 |
| 11. | Erzsébetligeti Színház napfénygaléria üvegportáljainak cseréje, illetve kisebb felújítások | +16 976 |
| 12. | Napsugár Óvoda: Ágoston Péter utcai tagóvoda felújítása | +13 632 |
| 13. | Felújítási és karbantartási céltartalékból új feladatokra felhasználható keretösszeg | -12 959 |
| 14. | Iskolaudvar és óvodaudvar felújítási program | +35 827 |
| 15. | Egyéb építmény felújítása (Uszodák felújítása) | +483 |
| 16. | **Felújítási kiadások változása összesen** | **+5 830** |
| 17. | **2016. évi II. számú módosított előirányzat** | **1 593 837** |

Az Önkormányzat egyéb felhalmozási célú kiadásai 21 877 E Ft-tal növekednek, amelynek indokai:

|  |  |  |
| --- | --- | --- |
|  | a)  **Megnevezés** | b)  **Összeg (E Ft)** |
| 1. | ***22016. évi I. számú módosított előirányzat*** | ***51 050*** |
| 2. | Helyi önkormányzatnak és azok költségvetési szervének egyéb felhalmozási célú támogatások - Közművelődési érdekeltségnövelő pályázat | +1 145 |
| 3. | Ziccer Kosársuli felhalmozási támogatása - Jókai tornaterem felújítására | +16 362 |
| 4. | Egyházi jogi személynek egyéb felhalmozási célú támogatások | +4 370 |
| 5. | **Egyéb felhalmozási célú kiadások változása összesen** | **+21 877** |
| 6. | **2016. évi II. számú módosított előirányzat** | **72 927** |

Az Önkormányzat finanszírozási kiadásainak 183 543 Ft-os növekedésének indoka:

|  |  |  |
| --- | --- | --- |
|  | a)  **Megnevezés** | b)  **Összeg (E Ft)** |
| 1. | ***2016. évi I. számú módosított előirányzat*** | ***4 957 911*** |
| 2. | Központi, irányítószervi támogatás folyósítása (Intézményfinanszírozás) | +183 543 |
| 3. | **Finanszírozási kiadások változása összesen** | **+183 543** |
| 4. | **2016. évi II. számú módosított előirányzat** | **5 141 454** |

**2-4. §** Az Önkormányzat céltartalékairól rendelkezik, az alábbi megbontásban:

1. Önkormányzat általános működési tartaléka
2. Önkormányzat Közmű és energetikai céltartaléka

b) Önkormányzat által irányított költségvetési szervek általános működési tartaléka

c) Önkormányzat fejlesztési céltartaléka

d) Önkormányzat fejlesztési céltartaléka egyéb, előre nem tervezhető kiadások fedezetéül

e) Önkormányzat felújítási és karbantartási céltartaléka

**5. §** Hatályba léptető rendelkezést tartalmaz.

KOVÁCS PÉTER

Soron következik eredetileg 5-sel jelzett:

NAPIREND: 5. Javaslat a Magyar Polio Alapítvány kérelmének támogatására

***137/2016. sz. előterjesztés***

Előterjesztő: Kulturális és Sport Bizottság

KOVÁCS PÉTER

Az előterjesztő a Kulturális és Sport Bizottság, illetve annak elnöke, Horváth János képviselő úr. Parancsoljon!

HORVÁTH JÁNOS

Köszönöm Polgármester úr. A szakbizottságunk megtárgyalta a napirendi pontot és 7 igen, egyhangúan támogatta. Az előterjesztéshez különösebb hozzáfűznivalóm nincs.

KOVÁCS PÉTER

Köszönöm szépen. Kérdezem van-e kérdés? Kérdést nem látok. Vélemény, javaslat, avagy hozzászólás? Ilyen sincsen. Határozathozatal következik. Az előterjesztés első oldalán található határozati javaslatról döntünk. Szavazzunk! Köszönöm szépen. A Képviselő-testület 17 igen, egyhangúlag elfogadta a határozati javaslatot. Így ezt a napirendi pontot le tudtam zárni.

H A T Á R O Z A T:

302/2016. (X. 5.) Kt. Budapest Főváros XVI. kerületi Önkormányzat Képviselő-testülete a **Magyar Polio Alapítvány** „Megemlékezés a Gyermekbénulás elleni küzdelem világnapja alkalmából” című pályázatát **150 000 Ft-tal**, azaz Százötvenezer Ft-tal támogatja a 2016. évi költségvetési rendelet 5. melléklet 40. sorában biztosított Közművelődés támogatása keret terhére. A támogatási összeg felhasználható 2016-ban terembérleti díjra. A támogatás elszámolásának határideje: 2016. december 16. A Képviselő-testület felkéri a Polgármestert a támogatási szerződés aláírására.

Határidő: az értesítésre: 2016. október 14.

az utalásra: a támogatási szerződés aláírását követően kerül sor.

Felelős: Kovács Péter polgármester

KOVÁCS PÉTER

Soron következik 6-sal jelzett:

NAPIREND: 6. A polgármester, az alpolgármesterek, a tanácsnokok, a bizottsági elnökök beszámolója az előző Képviselő-testületi ülés óta történt, fontosabb eseményekről

KOVÁCS PÉTER

A polgármesteri beszámolót írásban találják. Kérdezem van-e kérdés hozzá? Vajda Zoltánnak van kérdése hozzá. Parancsoljon, képviselő úr!

VAJDA ZOLTÁN

Köszönöm, köszönöm szépen a szót, Polgármester úr. Én figyelmesen olvastam ezt a beszámolót és én két olyan eseményt nem látok itt megemlítve, ahol én tudom, hogy Ön ott volt. Az egyik szeptember 13-án, az egy szerda, egy keddi nap volt, este 6 órakor, az Erzsébet-ligeti Színházban volt egy Lakossági Fórum egy Spöttle nevű úr volt ott az egyik szónok, Ön azon ott volt, illetve szeptember 22-én, csütörtökön, 6 órakor meg egy másik Lakossági Fórum volt, a Jókai irodaházban Kiszely Zoltán volt az egyik előadó. Ön ezt elfelejtette itt megemlíteni és azért nem szerepel, vagy esetleg nem polgármesteri minőségében volt, vagy mi az indok, hogy én ezt itt nem látom fölsorolva? Köszönöm szépen.

KOVÁCS PÉTER

Hát ugye szeptember 14-én volt testületi ülés, a 13-ai esemény, nyilván abban a beszámolóban volt benne. A másikat egyszerűen elfelejtettem. Mizsei képviselő úr a következő kérdező. Parancsoljon!

MIZSEI LÁSZLÓ

Köszönöm szépen. Az egyik az egy szokásos, hogy az előző testületi ülés óta milyen előrelépés volt a János utca, bocsánat az Imre utcai HÉV átkelővel kapcsolatban, hogy az önkormányzat milyen lépéseket tett az irányban, hogy ott megszűnjön a nyilvánvaló életveszély? A másik pedig az, hogy kértem Polgármester urat arra, hogy amennyiben a KLIK-kel bármiféle tárgyalás, KLIK és a kerületi Önkormányzat közt bármiféle tárgyalásról van szó, akkor értesítsen. Ezek szerint nem volt ilyen. A későbbiekben tud róla, hogy majd lesz ilyen tárgyalás és, hogy szándékában áll esetleg majd tájékoztatni róla és meghívni arra, hogy ott lehessek? Köszönöm szépen.

KOVÁCS PÉTER

Köszönöm szépen. Hát először is az Imre utcai HÉV-átjárónál nincsen nyilvánvaló életveszély, hisz akkor bezárnák ezt az átjárót. Tegyük hozzá. Szerintem azok az intézkedések, amit eddig tettek, az kellő súlyú intézkedés. Egyébként a BKK ígéretet tett ennek az átvizsgálására, de ez egy kétéves időtartam. Hát ez a két év még nem járt le. Milyen igényt fogalmazzak meg? Írják le még egyszer, hogy majd 2 éven belül csinálnak valamit? Mire tetszik gondolni, képviselő úr? Következő hozzászóló Varga Ilona képviselő úr, asszony, pardon!

VARGA ILONA

Semmi probléma!

KOVÁCS PÉTER

Elnézést!

VARGA ILONA

Köszönöm Polgármester úr! Én egy olyan kérdést szeretnék feltenni, hogy valamikor, tavasszal talán, ígéretet kaptam arra, hogy a Prodám utca - Pilóta utca kereszteződésénél, sarkán van az a régi országzászló, hogy ezt az emlékművet felújítjuk, ha jól emlékszem, elküldtem a hozzá való anyagokat is, hogy terv szerint erre mikor kerülhet sor? Köszönöm szépen.

KOVÁCS PÉTER

Kiadtam tervezésre, hogy mi lenne itt. Ugye, amit Ön elküldött, hogy milyen volt az eredeti állapot, azt kiszámoltattam a Műszaki Ügyosztállyal, hogy ez mennyibe kerülne. Nem egy jelentős összeg, pár millió forint. Tehát nem ezen múlik a dolog. Viszont egyszer, valamelyik bizottságnak egy megfelelő politikai döntést kell hozni, hogy az eredeti állapotban néhány évszám nem volt rajta ezen az emlékművön. Nagyon jó kérdés, hogy rajta legyen-e újra, vagy sem? Ugye Ön az eredeti állapot visszaállítását kérte. Ugye abban, ha jól emlékszem, talán a II. világháborús halottakról való megemlékezés pl. nincsen rajta. Még nem volt lelkierőm, hogy erről előterjesztést készítsek a bizottság részére. Én erősen megfontolandónak tartom, hogy majd egyeztessünk személyesen, hogy mi legyen ebben az ügyben. Jó? Horváth János képviselő úr a következő hozzászóló. Parancsoljon! Mindenki egyszer szólhat, ugye, kérdést intézhet, így Mizsei úrnak sem tudok szót adni, és egymással nem lehet! Jaj, bocsánat, azt elfelejtettem. Mondom Mizsei úrnak, tehát, amennyiben lesznek hivatalos tárgyalások, úgy eldöntöm majd, hogy ebben kell-e az Ön, vagy Vajda úrnak a részvétele. Ugye a Képviselő-testület mérhetetlen bölcsességével engem hatalmazott fel arra, hogy tárgyalást folytassak. Önök egyikőjük sem szavazta meg ezt a határozatot, ha jól emlékszem! Innentől kezdve azért kérdéses számomra, hogy akkor Önök építő jelleggel, vagy gátló jelleggel kívánnak részt venni ezen a megbeszélésen, úgyhogy kérem, bízzanak annyiban, a Polgármesterben, hogy legyenek kedvesek majd akkor jelentkezni, amikor majd a Képviselő-testület elé kerül a döntés, és akkor majd dönthetünk ebben a kérdésben. Több hozzászólót nem látok, mert Horváth képviselő úr visszavonta a hozzászólási szándékát. Jól látom-e?

HORVÁTH JÁNOS

Igen.

KOVÁCS PÉTER

Köszönöm szépen. Akkor Alpolgármester urak közül van-e valaki, aki be kíván számolni? Szász alpolgármester úr, parancsoljon!

SZÁSZ JÓZSEF

Köszönöm szépen. Egy bejelentenivalóm van, amihez van egy kapcsolódó is. Idén is lesz lombgyűjtési akció. Ugye ezt a most megjelent Kerületi Újságban már hirdetjük, illetve megjelent a kerület honlapján is. A lakosság ezzel kapcsolatosan még kap külön tájékoztatást is. Az első kihelyezés, az október 16-a, vasárnap, és az utolsó december 11-e, vasárnap. Azért vannak ezek az időpontok megszabva, főleg a decemberi, hogy ugye a, a, a Karácsony előtti héten már ne, remélhetőleg ne legyen kihelyezett lomb. Ehhez technikai és logisztikai segítséget is nyújtunk még a Kerületgazda Szolgáltató Szervezetnek. És ehhez kapcsolódóan szeretném azt megjegyezni, hogy a Titanilláék irodája, …..

KOVÁCS PÉTER

Vagyonhasznosítási Iroda…

SZÁSZ JÓZSEF

… Vagyonhasznosítási Iroda, – köszönöm szépen – tájékoztatott arról, egy pillanatnyi rövidzárlat, tájékoztatott arról, hogy minden további nélkül, a komposztáló üzemnek a helye, az, ahogy a határozatban szerepel, december 31-ig a tulajdonunkba kerül, tehát ez az úton van a, az első, ugye amikor a TSZ-szel cseréltünk, az most került be a Földhivatalhoz. A második ugye az egy kicsit bonyolultabb, mert ott telekosztást is kell tenni. De már azt is a Kormányhivatal jóváhagyta. Úgyhogy ezután kerül majd be a Földhivatalhoz, de december 31-ig, minden további nélkül ez, ez megtörténik, úgyhogy a természetesen a jövő évi költségvetésben, a megvalósításhoz szükséges tervezési és kivitelezési keretekre majd javaslatot teszünk. Köszönöm szépen.

KOVÁCS PÉTER

Köszönöm szépen. Ügyrendi javaslata van Mizsei képviselő úrnak. Parancsoljon!

MIZSEI LÁSZLÓ

Bocsánat, nem ügyrendi, de a Polgármester úr ….

KOVÁCS PÉTER

De ilyen gombot tetszett nyomni!

MIZSEI LÁSZLÓ

… szavaiból kiindulva személyes megtámadtatás, pontosabban ehhez hasonló dolgot tudnék mondani. Amikor …

KOVÁCS PÉTER

De ne haragudjon, ez ügyben viszont nem tudok Önnek szót adni az SZMSZ szerint!

MIZSEI LÁSZLÓ

Amikor megkérdőjelezi …. Köszönöm. Polgármester úr mondhat valamit én meg nem. Tehát egy állítás volt, vagy megkérdőjelezte azt, hogy én építő szándékkal szeretnék-e hozzájárulni, mint ellenzék ahhoz, hogy … Bocsánat! Jó, köszönöm szépen. Szerintem meg nem kérdőjelezheti meg, hogy jó szándékkal álltam hozzá! Köszönöm.

KOVÁCS PÉTER

Hát valamilyen véleményem csak lehessen! Vajda úrnak ügyrendi javaslata van, vagy őt is személyesen támadtam volna meg? Mert akkor nem tudok Önnek szót adni.

VAJDA ZOLTÁN

Tehát nem volt benne a szeptember 14-i tájékoztatóban sem a szeptember 13., Ön most …

KOVÁCS PÉTER

Akkor is elfelejtettem!

VAJDA ZOLTÁN

Sok a feledékenység! Én szerintem …

KOVÁCS PÉTER

De ne haragudjon, erről nem tudunk vitát nyitni, mert az SZMSZ tiltja, hogy a polgármesteri beszámolónál vita alakulhasson ki.

VAJDA ZOLTÁN

Jó, köszönöm.

KOVÁCS PÉTER

Alpolgármesterekhez szeretne hozzászólni Mizsei László képviselő úr! Parancsoljon!

MIZSEI LÁSZLÓ

Csak úgy maradt, elnézést.

KOVÁCS PÉTER

Horváth János képviselő úr szeretne hozzászólni.

HORVÁTH JÁNOS

Köszönöm Polgármester úr. Nem képviselői kérdést szeretnék feltenni, hanem egy tényt szeretnék közölni a tisztelt Képviselő-testülettel.

KOVÁCS PÉTER

Várjon már képviselő úr, tehát ott tartunk, hogy az alpolgármesteri beszámolóhoz lehet kérdezni.

HORVÁTH JÁNOS

Jaj, bocsánat!

KOVÁCS PÉTER

Ha tényt szeretne közölni, az nem kérdés nálam, úgyhogy akkor most nem tudok Önnek szót adni. De ennek ellenére ügyrendi javaslata van? Nem, már nincsen!

HORVÁTH JÁNOS

A gomb megőrült!

VAJDA ZOLTÁN

Essünk túl rajta!

KOVÁCS PÉTER

A gomb megőrült, hát ez nagyon érdekes. Mizsei úrnak is megőrült a gombja, vagy ő szeretne hozzászólni az alpolgármesteri beszámolóhoz. Parancsoljon!

MIZSEI LÁSZLÓ

Köszönöm. Szász József alpolgármester úr mondókájához szeretnék hozzászólni, hogy létezik-e az, hogy elképzelhető-e az, hogy bármilyen szinten bevonjanak, mondjuk engem is azokba a tárgyalásokba, elképzelésekbe, ötletelésekbe, hogy a komposztáló, kerületi közösségi komposztáló az, hogy kerüljön, hogy és mint kerüljön kialakításra? Stb. Mert szívesen részt vennék benne, mint, aki felvetette az egészet, tehát szerintem építő jelleggel tudnék hozzájárulni és hasznos lenne a részvételem ezzel kapcsolatban. Köszönöm.

KOVÁCS PÉTER

Alpolgármester úr, parancsoljon!

SZÁSZ JÓZSEF

Szerintem ennek semmi akadálya nincsen, de ez ugyanúgy fog történni, mint minden egyéb beruházása az önkormányzatunknak. Tehát ugye azért ez a komposztáló telep ez nemcsak egy olyan, hogy van egy telek, és utána beborítjuk, hanem ezt ugyanúgy meg kell terveztetni, ezt a tervezést nekünk közbeszerzéssel meg kell hirdetni. Ott el kell mondani az elképzeléseket, erre egyébként van ötlet, és utána szerintem, amikor ezek a tervek megszületnek, akkor ugyanúgy, a Környezetvédelmi Bizottság ezt véleményezheti, minden további nélkül, hiszen ez a szakmába vág. Úgyhogy ez a, ez a folyamat. Köszönöm szépen.

KOVÁCS PÉTER

Horváth János képviselő úr.

HORVÁTH JÁNOS

Csak helyreáll a rend! Köszönöm szépen Polgármester úr a szót.

KOVÁCS PÉTER

De várjon képviselő úr, még nem adtam Önnek szót!

HORVÁTH JÁNOS

Még mindig nem én vagyok?

KOVÁCS PÉTER

Nem, hát ugye itt most a következő, a tanácsnokok. Kíván-e valaki beszámolni? Nem. Bizottsági elnökök közül? És most jön Horváth úr. Parancsoljon, képviselő úr!

HORVÁTH JÁNOS

Köszönöm Polgármester úr! A gombokkal van a baj, nem velem!

KOVÁCS PÉTER

Erről szavazzunk?

HORVÁTH JÁNOS

Nem. Kösz, ne! Legközelebb. Szóval a Képviselő-testülettel egy tényt szeretnék közölni, végül is, tehát nem képviselői kérdés, nem az Alpolgármester urak … Bizonyára sokan tudják, hogy pont 10 éve, 2006. október 1-jén, egy önkormányzati választásunk volt, és elsöprő, nagy szavazati aránnyal, a kertvárosi polgárok bizalmat szavaztak Neked, Péter.

KOVÁCS PÉTER

Igen. Köszönöm szépen.

HORVÁTH JÁNOS

Csak szeretném, csak szerényen szeretném megjegyezni, hogy már a harmadik ciklusodat töltöd, és ezzel történelmet írtál a kerületben, mert a rendszerváltozás óta még nem volt polgármester, aki három ciklust vitt volna végig.

KOVÁCS PTÉER

Nagyon köszönöm képviselő úr, de ez a, ez a bizottsági elnöki beszámolóhoz mennyire kapcsolódik?

HORVÁTH JÁNOS

Például ez is hozzátartozhat éppen, mert …!

KOVÁCS PÉTER

Parancsoljon képviselő úr!

HORÁVTH JÁNOS

Én szeretném, mert a kintiek toporognak, tehát, a FIDESZ-KDNP frakció nevében szeretném, hogyha, szeretném megköszönni a kerületünkért tett munkádat!

KOVÁCS PÉTER

Ajaj!

HORVÁTH JÁNOS

A jó Isten adjon további jó erőt, egészséget, és töretlen bizalmat a további munkádhoz! Reméljük az elkövetkezendő 10 ..

KOVÁCS PÉTER

Atya Úr Isten!

HORVÁTH JÁNOS

…. év is hasonló sikerekkel fog telni, az utána következő 10 évről pedig majd, szerintem személyesen, majd beszélünk. Köszönjük Péter ezt a sok-sok munkát és a polgárok nevében, a kerületi polgárok nevében sok sikert, és további jó erőt kívánunk. Maradjon továbbra is az a jelmondatod, ami klasszikussá vált a kerületben, „Nincs lehetetlenség, csak tehetetlenség!” Köszönjük még egyszer, Péter!

KOVÁCS PÉTER

Nagyon köszönöm képviselő úr, de az SZMSZ szerint ezt Ön nem tehette volna meg! Ezt azért a jegyzőkönyvben rögzítsük. Nagyon köszönöm. Bizottsági elnökök közül kíván-e még valaki beszámolni? Nem. Akkor ezt a napirendi pontot lezártam.

KOVÁCS PÉTER

7-es napirendi pont következik:

NAPIREND: 7. Képviselői kérdések, közérdekű bejelentések

KOVÁCS PÉTER

Vajda Zoltán képviselő úr az első, parancsoljon!

VAJDA ZOLTÁN

Elfújta már a gyertyákat, Polgármester úr? Mert …

KOVÁCS PÉTER

El!

VAJDA ZOLTÁN

Jó! Hát ünnepélyes hangulatban azért még egy picit dolgozzunk. Jó? Elnézést! Szóval Polgármester úr, szeptember 21-én Ön kapott tőlem, meg másoktól is egy levelet, ugye, melyben azt kértük, hogy az előző testületi ülésen elhangzottak alapján tegye lehetővé, hogy megfigyelőként ott legyünk az iskoláink állam általi lenyúlása kapcsán történt helyzetről történő tárgyalásokon. Ön erre ugye nem válaszolt levélben, illetve most éppen az előző napirendnél hát ilyen politikai nyilatkozatot tett, Mizsei úr hozzászólására. Úgyhogy most más lehetőségem nem révén, akkor itt kérdezném meg Öntől Polgármester úr, hogy Ön, és hogy az Önkormányzat illetékesei eddig pontosan milyen tárgyalásokat folytattak az iskolák vezetőivel, a KLIK-kel, és vagy a központi kormányzattal, hogy szerződés garantálja tehát az eddigi színvonalat, és minden jelenlegi program folytatását, ahogyan Ön ezt jelezte, hogy elengedhetetlen a szerződésben. Tehát kérdezem, hogy a tárgyalásokon Ön, és hadd kérjem úgy, hogy intézményenkénti bontásban mit kért, vagy követelt, attól függ, milyen jelzőt használunk, és jelenleg éppen milyen megállapodás körvonalazódik? És van-e bármilyen, írásban rögzített tervezet? Tehát, bár Ön már a tortát nyalogatja egy kicsit, azért hadd kérjem azt, hogy tételesen, külön egyesével akkor hadd kérdezzem végig, hogy Ön miképpen kívánja megvédeni az Arany János utcai Általános Iskola tanárait és tanulóit? Ön miképpen kívánja megvédeni a Batthyány iskola tanárait, tanulóit? Miképpen kívánja megvédeni a Centi iskola tanárait, tanulóit? Miképpen kívánja megvédeni a Corvin Mátyás iskola tanulóit és tanárait? Miképpen fogja megvédeni a Hermann Ottó iskola tanárait, tanulóit? Miképpen fogja megvédeni a Jókai Mór tanárait, tanulóit? Miképpen fogja megvédeni a Kölcsey Ferenc iskola tanárait, tanulóit? Miképpen fogja Lemhényi Dezső iskola tanárait, tanulóit, miképpen fogja a Móra Ferenc Iskola tanárait, tanulóit, miképpen fogja a Rácz Aladár Zeneiskola tanárait, tanulóit? Miképpen fogja a Sashalmi Tanodának a tanárait, tanulóit, miképpen fogja a Szentgyörgyi iskola tanárait, tanulóit megvédeni? Miképpen fogja megvédeni a Szerb Antal Gimnázium tanárait, tanulóit? És miképpen fogja a Táncsics Mihály iskola tanárait, tanulóit megvédeni? Én szeretnék erre tételes, intézményenkénti választ kapni Öntől! Megtisztelő, hogy közben tortát eszik, hiszen láthatólag az fontos.

KOVÁCS PÉTER

Nem eszek tortát, képviselő úr! Rosszul látja!

VAJDA ZOLTÁN

Csak az ujját nyalogatja, akkor nem a torta volt rajta. Ha most Ön szóban nem tesz választ, akkor csak azt jelezném óvatosan, hogy az SZMSZ, azt hiszem, hogy 23. szakasz, 21. szakasza szerint, akkor én 15 napon belül is írásban is Örömmel várom a választ Öntől, ha most szóban nem lenne. És ha még szabad fél percben egy másik kérdést tennék föl Jegyző úrnak, hogyha lehetséges. SZMSZ alapján azt is megtehetem.

KOVÁCS PÉTER

Ne haragudjon, SZMSZ szerint Ön nem teheti ezt meg.

VAJDA ZOLTÁN

Az SZMSZ szerint Jegyzőnek is lehet kérdést föltenni …

KOVÁCS PÉTER

Nem úgy, hát egy perc állt volna rendelkezésére ..…

VAJDA ZOLTÁN

3 perc állt a lehetőségemre!

KOVÁCS PÉTER

Nem!

VAJDA ZOLTÁN

3. Nézzük!

KOVÁCS PÉTER

Parancsoljon, képviselő úr!

VAJDA ZOLTÁN

Szabad még? 20 másodperc lenne. A Jegyző úrnak azt szerettem volna föltenni, hogy egy általam jegyzett beadványra, ’16. október 2-ai ülésén az NVB, ami egy nemzetinek hívott Választási Bizottság megállapította, hogy Hermann Edit, aki a kerületi OEVB-nek az elnöke, az ő nyilatkozata, ami egyébként egy kerületi hát ugye a Szabó Réka Zsuzsanna által jegyzett önkormányzati újságban tett közzé, hogy ez a nyilatkozat, ez jogsértő volt. Mert, hogy OEVB elnökként érvelt a kormánynak egy álláspontja mellett. Az NVB tagjainak többsége egy ellenszavazattal állapította meg a jogsértést, bár ez még én úgy tudom, hogy nem jogerős. Amikor jogerőssé válik, ha jogerőssé válik, kérdezem Jegyző úrtól, hogy hát előzetesen, hogy tervez-e bármilyen intézkedést ennek kapcsán? Még egyszer, amennyiben és amennyiben jogerőssé válik, ez a jogsértés megállapítása? Köszönöm szépen a lehetőséget.

KOVÁCS PÉTER

Képviselő úrnak írásban fogok válaszolni. Következő kérdező, Abonyi János képviselő úr. Jaj, bocsánat, Jegyző úr, parancsoljon! Kíván-e most reagálni?

ANCSIN LÁSZLÓ

Köszönöm szépen. Én annyiban tudnék válaszolni, ugye, hogy mint az Országos Választási, vagyis a Helyi Választási Iroda, most pedig Országos Egyéni Választási Iroda vezetőjeként, ugye előkészítő és végrehajtó szerepünk van, tehát a bizottság elnöke, vagy a bizottság döntésével kapcsolatban semmiféle jogkörünk, lehetőségünk nincsen. Ugye a Kúria, ahova lehet tovább fordulni, már ugye bárkinek, a döntés ellen. Úgyhogy nekem, nekem ezzel kapcsolatban semmilyen lehetőségem nincsen. Köszönöm.

KOVÁCS PÉTER

Következő hozzászóló, Abonyi János képviselő úr. Parancsoljon, képviselő úr!

ABONYI JÁNOS

Köszönöm a szót, Polgármester úr. Jelzem, hogy írásban fogom elküldeni a kérdéseimet, mert szívesen vettem volna részt egy ilyen, ilyen típusú megemlékezésen, vagy köszöntésen egyébként, ha ez nem úgy zajlik, hogy az embernek tudomása sincs róla.

KOVÁCS PÉTER

Most már ketten vagyunk ezzel.

ABONYI JÁNOS

Hát én tényleg úgy érzem, azt én értem, egyébként, csak a Polgármester úr, akit köszöntenek, én meg itt 4 képviselőtársammal, akit kihagytak, tehát most már …

KOVÁCS PÉTER

Ne beszéljünk egyszerre!

ABONYI JÁNOS

… gondolom, gondolom, hogy mindenkit zavar az, hogy mi itt az utolsó napirendi pontban még beszélgetünk, úgyhogy köszönöm szépen, írásban fogom elküldeni a kérdéseimet.

KOVÁCS PÉTER

Tegye föl a kezét, akit zavar, hogy Abonyi úr beszél! Nem tette föl senki a kezét. Mizsei képviselő úr a következő hozzászóló. Parancsoljon, képviselő úr! Ne beszéljünk közbe! Mizsei úrnál a szó! Parancsoljon, képviselő úr!

MIZSEI LÁSZLÓ

Köszönöm szépen. Vajda úr már utalt rá, én is szeretnék látni jegyzőkönyveket arról, hogy a KLIK-kel való tárgyaláson mi zajlott, tehát gondolom ezeken voltak jegyzőkönyvek, készültek jegyzőkönyvek. Szeretnék ezekbe betekintést. Köszönöm szépen.

KOVÁCS PÉTER

Rendben van, minden jegyzőkönyvet meg fognak kapni képviselő úr. Írásban. Több kérdezőt nem látok, így ezt a napirendi pontot lezárom. Nagyon szépen köszönöm mindenkinek a mai részvételt. Én azt gondolom, hogy ez nem az én tortám, hanem mindannyiunk tortája, úgyhogy aki úgy gondolja, az jöjjön ide, segítsen nekem, a felszelésben és annak utána elfogyasztásában. Az ülést berekesztem.

**kmf.**

|  |  |
| --- | --- |
| **Ancsin László**  *jegyző* | **Kovács Péter**  *polgármester* |